qundao/data-zh-poetry huggingface dataset:
露坐观星
作者：王问
朝代：明

秋风吹衣带，凄凄生微凉。络纬啼井阑，玄蝉噪疏杨。仰观河汉间，星辰烂高张。三台明泰阶，齐色俨成行。朱鸟藩臣位，轨道向中央。此时自许箕山隐，少微含光射东畛。五斗曾经叹折腰，归扫松筠伴蝼蚓。萝屋柴门逐浦沙，具区之上几千家。楂头每斫银丝脍，圃内常生五色瓜。绮错沟塍桑竹映，山中岂解歌尧舜。万树桃花洞口迷，春来莫遣渔郎问。
顾影自叹
作者：王问
朝代：明

几番梦里脱根尘，觉后翻嫌再有身。今夜月明还在地，任渠明灭影中人。
九马猎图
作者：王阜
朝代：明

开元神武开太平，一箭功成六合清。当时将相皆从猎，昔日房星互降精。一从射猎渭江上，矫矫飞龙蹴溟涨。九天云引属车尘，九河冰立迎仙仗。仙仗崆峒阆苑东，翠旆拂拂乘天风。动摇五岳风云合，扫荡千原鹿兔空。将军妙笔名天下，人马精神夺神化。云中紫燕气成虹，天上白龙光照夜。漠漠风沙缟素开，艳艳仙驭英雄才。青骢玉面乘云出，玄兔飞黄踏月来。铁骊长鸣呼玳瑁，胭脂竞出霜蹄碎。走狗心驰夕照边，飞鹰志在层霄外。乘兴忽到蜀江西，南苑凄凉六辔齐。玉花榻上成春梦，金粟堆前闻夜嘶。野夫披图三叹息，千年谁继将军笔。恍如瑶水宴蟠桃，五色云中见真迹。
十六夜月
作者：王阜
朝代：明

昨夜中秋节，长空月更圆。庾亮有情重对酒，袁宏何事不回船。碧波倒蘸山河影，下上琉璃秋万顷。吴刚砍桂素娥惊，玉兔银蟾梦初醒。玉宇琼楼镜里开，霓裳舞罢重徘徊。三郎一去人间老，水点烟中海似杯。
掬翠楼
作者：王阜
朝代：明

永嘉山水妍，达士美如玉。高阁清且閒，群岑翠可掬。天台雁荡天际来，远近合踏青莲开。岚光排闼临书案，黛影当筵落酒杯。亭亭华盖祥云表，九点晴烟斗山小。遥窥罗幌入窗凉，近映砚屏山嶂晓。弦中古操振芳声，镜里脩眉巧画成。烟开鳌背帘前碧，雨洗螺鬟掌上青。四时清胜如盘谷，满座高朋霁吟目。巾舄同盟物外情，房栊不受人间俗。川原旷野仍逶迤，霞月朝昏映苧衣。缅想林翁多雅趣，倚栏长咏少陵诗。
早秋寄箬溪故人
作者：王阜
朝代：明

海上金风洗残暑，溪边黄叶飘四五。故人教铎天一涯，迢递千峰隔秋渚。昔年胶漆桑梓间，心比白鸥閒更閒。一帆清兴波间月，千里离情海上山。百壶鸡黍春风面，几度莼鲈忆乡县。吟边晚岫叠云屏，醉里寒溪澄素练。常怀太白对清樽，也识希夷望白云。半帘潭影鱼双跃，一枕松阴鹤不群。自惭流落临江曲，寂寞芸轩隔深竹。遥待仙舟海上还，论文共剪西窗烛。
游乌石山清泠台
作者：王阜
朝代：明

半夜金乌池上浴，千年巨迹延芳躅。俯视崇墉接远郊，下临幽谷通天竺。霜落楼前一径开，珠林迢递绕苍崖。老衲远迎天上使，山童旋扫石边苔。九重使节青冥上，千里四方皆一望。螺女不烦江上流，龙台钓罢人何往。东望石鼓西偃旂，雁湖文笔同逶迤。法雨忽从松际落，庆云常傍日边飞。纂修大典心常赤，东阁英髦有清适。牙签锦轴灿珠玑，千军笔阵蛟龙迹。老禅与我最相知，携酒登临会有期。幡幢影里成三口，钟磬声中礼六时。划然长啸山人去，紫阁丹台隔烟雾。寒翠轩中语别时，相思寄在梅花树。
百骏图题杨大参轴
作者：王阜
朝代：明

昔闻天宝沙苑阳，牧养千马皆乘黄。霜蹄汗血欲超忽，龙鬐凤臆思腾骧。青骊紫燕高突兀，兰筋虎纹皆灭没。白鱼弄影天上来，玄兔生花月中出。渴乌合踏森队行，雪鬃雾鬣仍低昂。祥云满身五花烂，长庚陆地双瞳光。将军当年妙无敌，曾向龙池挥霹雳。飞出天街十二閒，洗空騋牝三千匹。恍疑太宗拳毛騧，又讶汾阳狮子花。同经百战托生死，一敌万马开风沙。丹青流传六百载，美誉芳声满江海。乾坤不废少陵诗，秋月华星吐光彩。我公何年得此图，应知意匠绝代无。群龙恍惚骇人目，可与八骏合驰驱。太平海宇无征战，百万龙媒满淮甸。会见王良驾驭时，春风立仗明光殿。
落花叹
作者：王阜
朝代：明

落花叹，花昔开时春满眼。东邻西舍来看花，秉烛夜游作花伴。韶光转眼瞬息间，残妆憔悴无人管。落花叹，叹落花，花今衰老无容华。当时把玩胜珠玉，今日抛弃成泥沙。半飞半舞更展转，欲落未落犹回斜。落花叹，叹花落，花怨东君情太薄。收却园林锦绣机，吹惹莲台绿罗幕。蜂蝶无情竟不来，桃李无言空寂寞。
送杨大之京
作者：王阜
朝代：明

刺桐花开时雨香，刺桐叶落秋风凉。玉宇九秋佳丽景，金城百雉东南疆。千村万落远近郭，长川大野合回薄。逶迤列岛烟外开，缥缈残霞鸟边落。黛螺峰嶂满眼青，甲鳞洲渚如掌平。江虹饮海水浩浩，怒蛟挟雨秋冥冥。神明太守昔鞭石，百堵石梁千万尺。月浸骊潭一鉴秋，云迎雁塔千灯夕。亭亭白蔗滋神浆，漠漠黄云九穗长。山中豹隐食藜藿，海上鸿飞足稻梁。芙蓉丹桂远相映，儿童竹马迎杨震。黄堂鹤发拜文星，宝匣龙泉斩妖蜃。独佐雄藩二十年，海不扬波无瘴烟。八郡崇勋世俱仰，四知清誉人争传。明当考绩朝明主，大䌫高樯倚晴宇。逸兴遥乘万里风，离愁散作三山雨。天官藻鉴擢英䰇，平生家国赤心知。五云阙下承恩日，莫忘闽南送别时。
送杨大之京
作者：王阜
朝代：明
体裁：古风

刺桐花开时雨香，刺桐叶落秋风凉。玉宇九秋佳丽景，金城百雉东南疆。千村万落远近郭，长川大野合回薄。逶迤列岛烟外开，缥缈残霞鸟边落。黛螺峰嶂满眼青，甲鳞洲渚如掌平。江虹饮海水浩浩，怒蛟挟雨秋冥冥。神明太守昔鞭石，百堵石梁千万尺。月浸骊潭一鉴秋，云迎雁塔千灯夕。亭亭白蔗滋神浆，漠漠黄云九穗长。山中豹隐食藜藿，海上鸿飞足稻梁。芙蓉丹桂远相映，儿童竹马迎杨震。黄堂鹤发拜文星，宝匣龙泉斩妖蜃。独佐雄藩二十年，海不扬波无瘴烟。八郡崇勋世俱仰，四知清誉人争传。明当考绩朝明主，大缆高樯倚晴宇。逸兴遥乘万里风，离愁散作三山雨。天官藻鉴擢英鬐，平生家国赤心知。五云阙下承恩日，莫忘闽南送别时。
题刘先主三顾草庐图
作者：王阜
朝代：明

火星匿辉三光翳，当时妖鬼移神器。中山华胄左将军，仗钺西南伸大义。南阳卧龙天下无，枉驾三顾风云趋。草庐倾盖君臣际，鱼水同心契合初。大将荆益分三杰，赤壁楼船烟烬灭。汉中缵绪帝业成，青史煌煌载功烈。关张龙虎皆殒身，直似中原仗老臣。木牛转饷关中粟，甲马空思渭北尘。渭兵十万扬威武，典午滑贼虎成鼠。出师二表八阵图，耿耿孤忠照千古。
题妙峰上人寒翠轩
作者：王阜
朝代：明

三山海上开，万木霜中悴。化城亘古长如春，宝树千章郁寒翠。寒翠当轩曙气新，蒲团竹几无纤尘。日迎雪竹影在地，风送雨花香袭人。玄峰上人抱高节，见性明心坐超忽。几结三生石上缘，十年独饭山中蕨。霹雳岩前旧径深，霜天朗月挂珠林。窗前卧虎依禅寂，钵里降龙听梵音。东房兀坐山中静，西竺傍通尘外境。九陌春尘礼磬声，半空海色摇幡影。天香满室定初回，遥指江南雪放梅。鸦浴石池延拄锡，鹤归瀛海影浮杯。野夫曾共西楼宿，竹外素烟茶已熟。清风两翼共谈禅，愿作双松在深谷。
题山水小景
作者：王阜
朝代：明

大山突兀气势豪，小山罗列如涌涛。回峰逶迤接林麓，白云不动秋天高。何人一棹山阴兴，三尺吟筇骨中净。金沙宝树寒殿开，瑶草玉枝秋阁迥。迢迢嘉遁凌碧岑，芳亭潇洒似山阴。呼童晓扫青苔径，拂石时横绿绮琴。高山流水多佳趣，悠悠永托知音遇。千龄鹤发独鸣皋，半夜啼乌思反哺。高音古意扬清芬，考槃不与人间闻。老夫未遂幽栖志，愿借青山一片云。
题曾廷玉画竹
作者：王阜
朝代：明

曾郎未老清如竹，高节翛然出尘俗。风流堪继王子猷，城居宛若山阴曲。道人清白掀脩眉，巾舄近托山中游。锦胸吞吐嶰谷月，彩毫移得潇湘秋。长枝潇洒美如玉，密叶？毵一庭绿。拂月翻疑翡翠巢，倚云应借鸳鸯宿。虚心劲直凌雪霜，异态向背仍低昂。清风拂地玄鹤舞，太阴作雨苍龙翔。初闻九疑湘水立，夜深瑶瑟英皇泣。何似高堂五月寒，数竿犹带春烟湿。又闻老逋守湖州，此筠价重珊瑚钩。当时必待苏仙句，星斗堕地天人愁。多君诗画爱奇绝，笔下蛟龙出溟渤。明日苍江钓巨鳌，长枝好拂扶桑日。
题曾廷玉画竹
作者：王阜
朝代：明
体裁：古风

曾郎未老清如竹，高节翛然出尘俗。风流堪继王子猷，城居宛若山阴曲。道人清白掀脩眉，巾舄近托山中游。锦胸吞吐嶰谷月，彩毫移得潇湘秋。长枝潇洒美如玉，密叶�毵一庭绿。拂月翻疑翡翠巢，倚云应借鸳鸯宿。虚心劲直凌雪霜，异态向背仍低昂。清风拂地玄鹤舞，太阴作雨苍龙翔。初闻九疑湘水立，夜深瑶瑟英皇泣。何似高堂五月寒，数竿犹带春烟湿。又闻老逋守湖州，此筠价重珊瑚钩。当时必待苏仙句，星斗堕地天人愁。多君诗画爱奇绝，笔下蛟龙出溟渤。明日苍江钓巨鳌，长枝好拂扶桑日。
题李氏江湖雅趣卷
作者：王阜
朝代：明

闽南李君清且奇，雅趣未许傍人知。九洲四海坐超忽，三江五湖开渺瀰。孤琴独鹤闽南路，万里双鱼传尺素。鸟外残霜七泽秋，唫边疏雨三湘暮。天低剑阁云满身，水接瞿塘月近津。玉垒倚空山入楚，锦江翻雪树浮秦。十年斗酒新丰市，不作五陵游子意。八千驿路归梦中，百二关山醉乡里。天津客舍临洛城，中州原野如掌平。华嵩互应砚屏绿，河洛争涵书幌清。汉江鸭绿变春酒，齐鲁岚光青未了。白雁声沈蓟北春，琼花影落淮南晓。钱塘江霁暮烟销，曾向吴门看夜潮。天宇月明银汉转，海门雷动玉山摇。香炉峰前双瀑布，玉龙出峡苍烟破。五老云霞载酒来，九江雪浪扬帆过。驱车暂驻台江下，沙合雨晴堪洗马。榕边几度共吟樽，竹里时同诵风雅。九华山色翠屏开，五马潮头画舫回。屴崱天风迎晓屐，偃旗岚影蘸春杯。平生客寓江湖久，雅趣由来世稀有。明朝买棹整丝纶，知作沧江钓鳌手。
题林荣山水图
作者：王阜
朝代：明

晴山高且閒，晴云淡而白。山似高人云作衣，人似门云着山色。山色青青常对门，溪居浑似武陵源。半潭林影花枝静，十里松声地籁喧。芝兰猗猗香满室，丽泽南来有滋益。青入湘帘山市春，凉生书案芸香夕。故人抱琴千里来，白日轩几无纤埃。悠悠远托知音赏，莫使衡门掩绿苔。
题渔樵问答
作者：王阜
朝代：明

我本渔樵三十载，丘壑优游鬓毛改。东溟巨涨已投竿，南涧松枝更堪采。忽见渔樵共画图，逶迤列嶂阚澄湖。松边柯烂罢观奕，柳外舟行闻捕鱼。江陆相逢幽兴发，划然长啸天地阔。清晨砺斧千嶂云，薄暮收纶半潭月。莫采谷口之青松，明堂赖尔扶持功。莫捕江心之赤鲤，禹门变化来天风。负薪入市归来晚，莼菜羹香菰米饭。五老峰前松月凉，新妇矶头柳风暖。忽观此画三叹息，何处林泉可清适。四时伐木归去来，一派沧江楚天碧。
题王彦恭山水图
作者：王阜
朝代：明

绿水通彭蠡，青山近陆浑。天机吴道子，意趣李将军。野寺依禅寂，岩扉隔市氛。竹摇三径月，柳蘸一溪云。万顷鲸波净，千峰鸟道分。书声度深竹，帘影捲香芸。洗砚鱼初跃，横琴鹤不群。何人访高隐，拂石昼迎薰。
题郑公望南湖草堂
作者：王阜
朝代：明

东风握手龙溪上，三珠树下频来往。北院红荆醉里看，南湖碧草吟边长。羡君洒落才且奇，向来群从总能诗。雁行綵袖迎春早，熊胆青灯觉曙迟。松杉影动摇书幌，兰蕙香浮栖鹤帐。风棂月榻陪壮游，海树江云引遐望。俄顷鸰原叹别离，蓟门渺在天一涯。山海有谣舂斗粟，庭阶何日会连枝。凄然姜被遥相忆，一字平安万金直。出塞龙媒凡马空，倚门鹤发千峰夕。独惭为客江南湄，旧业荒凉托故知。桑梓几回成远梦，梧桐三尺负幽期。扁舟明日龙门道，林下相看情更好。亲舍常称九酝卮，神京游子归来早。
题陈侍讲伯父阜阳亭
作者：王阜
朝代：明

海上蓝田佳丽地，山中乔木元龙裔。庞眉皓首无俗情，别墅危亭有清致。野服黄冠薄世荣，青毡讲席独横经。东皋迎旭房栊净，南阜来薰枕簟清。半池花影摇书幌，十里松风度微爽。鹤弦拂拭秋雨寒，鸠杖逍遥暮天朗。桑梓应传聚德星，芝兰堪比谢家庭。水迎垂钓拖寒练，山引衔杯落翠屏。丘园独乐希前哲，海岳清芬洒兰室。帘捲鸣琴洞口泉，窗涵金漆壶中月。渔樵相见双眼青，乡邻共结泉石盟。岩前白玉呼龙种，阶下青苔借鹿行。浮丘笔阵蛟龙走，漫士雄词满人口。百年心迹老岩扃，半夜精光射牛斗。俄顷双凫去莫追，猿悲鹤怨绕书帷。石上看云成往事，梁间落月引遐思。一窗山水悠然在，三凤羽毛成五彩。鸰原荆树共风烟，季也芳名满江海。词源三峡如涌涛，霄汉祥云日色高。殿前射策一枝桂，堂上称觞五色桃。翰林侍讲承恩早，华表联芳倚晴昊。葛巾何日挂三花，白首归来拾瑶草。
题高彦美山水图
作者：王阜
朝代：明

青山岧峣倚晴宇，茅堂恍惚山阴墅。花摇林影半潭春，松撼涛声千嶂雨。鹤吟短策独幽寻，宝树金沙一径深。山童昼煮溪中雪，老衲时听竹下琴。上方楼阁无尘隔，露洗莲花满池白。钟声五夜出岩扃，幡影半空疑海色。几度孤琴伴往还，三竿红日扫松关。猿声绿树山中静，鹿卧青苔石上閒。达夫华胄爱山水，嘉遁丘园亦如此。庭前潭影清道心，林下书声滴人耳。呼儿扫榻迎客来，白日轩几无纤埃。庞眉皓首花前醉，碧水青山画里开。野夫亦有山阴兴，江路长吟葛巾净。为爱江山如此图，閒看沙鸥水天永。
玉井亭登眺
作者：王际逵
朝代：明
体裁：五言律诗

案牍幸无事，朋招惬胜游。仙踪今幻化，玉井旧丹丘。雉堞依山近，人烟隔水幽。小亭閒可坐，黄鸟任相求。
徐良辅耕渔轩
作者：王隅
朝代：明

南山饥牛常待饭，而君力田致疏懒。北冥游鲲几千里，而君重钓沧浪水。高堂老亲鹤两鬓，二者本自供甘旨。禾囷三百既有获，得渔可羹而已矣。《甫田》之诗诚是歌，犗耳之谈真浪耳。五湖飞涛雪崩奔，高轩却立青山根。鱼龙出舞日色死，四面绿窗相吐吞。辍耕罢钓来坐卧，每与明月争黄昏。抽书腰下教儿读，等身长锸支柴门。有时风雨得赪尾，沽酒约客东西村。楸树矶头净淘米，蘋香满席罗盘餐。颓然醉饱无一事，渊识自许探乾坤。鄙夫或问荣与辱，笑指浮云无一言。主人可能从我请，借我开轩对烟暝。吕望岂意遭周猎，伊尹却负干汤鼎。吾以吾手举吾锄，君以君力为君骋。聊将榔板敲一声，蛟鼍局敛风波静。清时有才亦如此，奚必区区事箕颍。帟鱼飞雪落牛蓑，暂赏湖光三万顷。
文裔龙泉步知县秦志道韵
作者：王震
朝代：明

社延一脉五龙泉，飞汉神龙不及眠。要作雨霖苏六合，此泉应占百泉先。
瑞椰树分三干并起结实古未有也
作者：王震
朝代：明

椰树由来是直生，云何创见突三茎。昂霄竞彩侵云绿，参汉连科弄月明。南北杨华都挺秀，春秋舞干总奇青。更欣结果齐珠缀，一路添株耸太清。
凤山秋兴
作者：王静
朝代：明
体裁：七言律诗

梧桐摇落早霜清，掩映峰峦纪旧名。佩振风前黄鹤唳，笙吹月下彩鸾鸣。青松谷口寒烟合，红叶山头晚照明。纵使元晖能水墨，白云堆处画难成。
平塘古渡
作者：王静
朝代：明
体裁：七言律诗

沧洲流水古平塘，问涉曾须一苇航。鱼蹴浪花冲棹舞，雁拖云影入空翔。高林橘柚珠垂绿，曲岸蒹葭叶染黄。最爱碧池千古月，几回送我过潇湘。
金沙落雁
作者：王静
朝代：明
体裁：七言律诗

菰米初齐晚稻香，几行征雁下潇湘。霜清鄂渚烟光淡，月满金沙霁色凉。杜若吐花香馥郁，蒹葭飞絮影苍茫。五湖信是无矰缴，渔火频惊正夜长。
三月晦日送致仁南归
作者：王韦
朝代：明

今日城南路，杨花已不飞。梦随家共远，春与客同归。酒气薰杯浅，棋声隔院微。韶华如别意，犹自恋余晖。
与卫南英玉围炉
作者：王韦
朝代：明

围炉曾共订幽期，底事今年寒较迟。却喜草堂初雪后，更逢梅树欲花时。钟声远度啼乌垒，灯影频惊冻雀枝。细茗清薰供乐事，短吟长咏胜弹丝。
与陈宗虞夜坐
作者：王韦
朝代：明

不知秋已晚，忽见菊花丛。独坐闲亭上，相期细雨中。烛融兰焰紫，杯泛杏膏红。未听歌钟罢，萧然动北风。
元夕
作者：王韦
朝代：明

笙歌犹记昔年曾，烂熳风光不自胜。珠海月轮翻夜水，碧空星燄漾春冰。香芬巷陌金舆度，花压楼台翠袖凭。此夕瞢腾杯酒热，短檠还对读书灯。
冶城山钩韵
作者：王韦
朝代：明

仙羽翩翩鹤共腾，冶城高处望金陵。凉飔振袂鸣苍佩，霁色当楼耿玉绳。浩渺波涛秋可濯，清虚台殿夜堪凭。风流况对词林客，莫厌尊前酒似渑。
和翟仲鸣
作者：王韦
朝代：明

翛然一榻愧端居，未许驽骀驾鼓车。胜事都归乡梦里，幽怀更在客愁余。别离门户从秋掩，契阔尊罍尽日虚。寄语多情翟廷尉，莫将交态向人书。
和静斋宪长登上方塔
作者：王韦
朝代：明

泬寥高处万缘空，蹑尽丹梯更几重。铃语乍闻清昼寂，香烟偏近紫霄浓。上方未彻钧天乐，下界仍传薄暮钟。咳唾随风无着处，杳然飞坠五陵松。
和韵送边华泉进表北行
作者：王韦
朝代：明

夜泊龙江上，孤舟寒未开。月从京口没，潮自海门回。暂喜朋簪合，终妨宦辙催。幽燕与河汴，深负十年杯。
咏铜雀研谢卫南
作者：王韦
朝代：明

千年瓴甓竟谁留，北苑西坑未可酬。丽藻刻文传魏代，紫苔生润出漳流。歌声已散宫墙废，霸业都忘翰墨收。慎勿濡毫吟穗帐，恐教罗绮结春愁。
咏铜雀研谢卫南
作者：王韦
朝代：明
体裁：七言律诗

千年瓴甓竟谁留，北苑西坑未可酬。丽藻刻文传魏代，紫苔生润出漳流。歌声已散宫墙废，霸业都忘翰墨收。慎勿濡毫吟繐帐，恐教罗绮结春愁。
啸台
作者：王韦
朝代：明
体裁：五言律诗

此地曾舒啸，高台峙夕曛。危峰几欲堕，志士不堪闻。春树依黄鸟，秋郊散白云。如何一激发，千载播清芬。
圣驾传闻幸榆林
作者：王韦
朝代：明

玉辔偏禁塞马骄，武皇身试汉嫖姚。事传柏谷知非久，路入榆关恐更遥。赖有典章垂宇宙，愧无忠悃达云霄。春来莫厌貂裘重，积雪燕山尚未消。
寄邵士廉
作者：王韦
朝代：明

柱史归来陋巷居，菜羹蔬食十年馀。不知身有衣冠在，肯信家无担石储。灯下独看徐孺传，庭前常晒邺侯书。多君苦节无能荐，尚挹风流为起予。
寄题刘东之园池
作者：王韦
朝代：明

柱史园池万竹斜，小罗山下岸乌纱。晚畦刈罢还抽叶，秋径归来未着花。不用平泉繁草树，谁言蓬海剩烟霞。平生赋咏多休暇，更种东陵十亩瓜。
怀师文
作者：王韦
朝代：明

幽蓟多北风，尘埃旦暮起。严冬十二月，积雪亘千古。落落高树摧，靡靡劲草死。中夜独彷徨，念我同怀子。遥遥涉玄冰，单车渡易水。岁暮人闭关，何为远游此。
怀师文
作者：王韦
朝代：明
体裁：古风

幽蓟多北风，尘埃旦暮起。严冬十二月，积雪亘千里。落落高树摧，靡靡劲草死。中夜独彷徨，念我同怀子。遥遥涉玄冰，单车渡易水。岁暮人闭关，何为远游此。
摄山道中
作者：王韦
朝代：明

旭日晴光转，重城曙景迷。稻荒寒蟹出，竹暝晓禽啼。古社栖危堞，碑残倚断畦。秋风振原野，疲马亦能嘶。
新嘉驿遇顾九和
作者：王韦
朝代：明

下马邮亭若有期，南还北去各凄其。殷勤野老来相馈，邂逅壶浆坐不辞。雪满郊园埋宿草，风吹林麓堕寒枝。十年离索惊回首，却恨逢君是路歧。
新春试笔
作者：王韦
朝代：明

宦情离思近何如，半夜青阳到敝庐。鹊噪谩传新岁事，雁归应带去年书。乍开帘幕知寒退，剩得风烟惬闰余。一树杏花犹未发，欲尝春瓮更踌躇。
春尽日
作者：王韦
朝代：明

满院杨花雨后稀，绿阴清昼思依依。小园风暖樱桃熟，曲岸泥融燕子飞。北阙明时开王气，南山青处蔼晴晖。眼前风景皆堪赏，莫道韶光夜已归。
春草
作者：王韦
朝代：明

带雨和烟未可名，春风处处不胜情。于今南浦知多少，都向王孙去后生。
望登封
作者：王韦
朝代：明

晚空斜日下三川，千里风光客思牵。漠漠天垂秦徼外，依依人去岳峰边。河淙乱石侵官道，沙拥荒藜被野田。闻道登封非盛节，莫将遗事问当年。
李少卿宅蔷薇
作者：王韦
朝代：明

柔香弱蔓不胜寒，十二围屏锦绣攒。秦殿晓妆俱窈窕，习家春事未阑珊。怜将清奏愁中听，竞折高枝醉后看。好待诗成酬胜赏，东风休遣露华干。
柳枝词二首
作者：王韦
朝代：明

却笑梁园事已非，梁王去后燕空归。可怜园上多情树，风絮纷纷学雪飞。渭水西来万里遥，行人归去水迢迢。垂杨不系离情住，只送飞花过渭桥。
柳枝词二首·其一
作者：王韦
朝代：明

却笑梁园事已非，梁王去后燕空归。可怜园上多情树，风絮纷纷学雪飞。
柳枝词二首·其二
作者：王韦
朝代：明

渭水西来万里遥，行人归去水迢迢。垂杨不系离情住，只送飞花过渭桥。
永宁道中
作者：王韦
朝代：明

征马且徐徐，青山画不如。川原古虢外，风俗上皇馀。行旅多杯饮，编民半穴居。此中有美酒，谁更说华胥。
游天宁寺
作者：王韦
朝代：明

问年看井干，结夏闭山门。路夹双峰起，泉流百道喧。葡萄缠废栋，蛱蝶舞荒园。窈窕堪栖隐，逢人未可言。
游梅冈和石亭韵
作者：王韦
朝代：明

将军埋甲处，登望一凄然。江映杯光动，岚消剑气悬。郊坰摧草树，时序变风烟。惟有翻经阁，还开落照边。
澄江台
作者：王韦
朝代：明

混合开天堑，苍茫壮帝畿。帆樯移夕景，楼殿动朝晖。落日波涛隐，浮烟岛屿微。登台歌古咏，长忆谢玄晖。
玉漏迟·元宵奉陈静斋宪长
作者：王韦
朝代：明

今宵春正好，卷帘无那，客中情绪。连日眉梢，暂放片时还聚。薄宦辞家几许，叹骨肉、水萍风絮。留不住。纷纷客泪，两行如澍。缅想此日家园，正儿女团栾，烧灯时序。明月依人，空照一樽清醑。深谢东君慰我，喜投赠、玉堂佳句。高唱处。乳鸦乱翻庭树。
百门泉
作者：王韦
朝代：明
体裁：古风

苏门灵源经几载，旭日毫光射冰海。曙星错落烂不收，或灭或明无定彩。瞥然跳出苍雨过，波面浮沤向空堕。山中网得羽衣人，嗽雪含葩散成唾。唾壶击翻如意柄，泠泠玉斗鸿门破。居人夜夜俯首看，宝镜照面毛骨寒。镜中珠玑首饰碎，一一刺目晶芒酸。藕丝荇蔓无能贯，须臾万斛随奔湍。昆崙善泅无所得，游鲂跃鲤空波澜。昔闻南客向予说，指天画地叹奇绝。云是苏门长啸馀，震撼击撞不可居。帝遣任公掣牛耳，朅来负以双鳌鱼。有时鼓鬣仰喷沫，裂石穿沙鸣活活。吸云敛雾归土囊，木难火齐纷如泼。我闻此言生恐惧，乍到山中不敢住。羽衣挟我坐啸台，怅望依稀太行树。正月不雨至五月，尘歊道暍思甘澍。偶然一掬归山瓢，却问醍醐得来处。手指涌金亭上去，满壁烟萝镌秀句。人云骊龙水底眠，蜥蜴吐雹皆浪传。因思南客双鳌语，使我岸帻心茫然。曾闻水有鲛人室，鲛人织绡夜夜泣。千载泛澜眼未枯，至今海上青绡湿。此中别有深窟宅，纵使阳侯不能入。阳侯阳侯安在哉，人间幻妄那能裁。共君濯足蹋双屐，划然长啸还登台。君不见，覃怀潘倅真落魄，曾将济渎㪺之涸。珍珠宝盖归龙宫，烹取神鱼送杯酌。
秋居杂兴
作者：王韦
朝代：明

池面迎秋爽，山腰落暝阴。鹭窥霜藻立，蝉抱雨枝吟。不竞销棋癖，多忧损宦心。卷帘通夕照，端坐看枫林。
芙蓉阁
作者：王韦
朝代：明

缘曲疑难至，冯虚恐未安。狻猊金锁冷，鹦鹉雪衣单。竹倚琅玕听，云移罨画看。如何翠微上，犹自着尘冠。
落花
作者：王韦
朝代：明

春园啼鸟报花开，为忆当年手自栽。对月一樽初赏罢，近风千点却飞来。閒情夜夜悲银管，鬓发朝朝坠镜台。最是东皇堪恨处，满庭疏雨湿苍苔。
西堂偶兴
作者：王韦
朝代：明

曲槛回廊处处通，深深帘幕暗花丛。一春人醉斜阳里，三月莺啼细雨中。柳絮不飞粘草白，樱桃初熟亚枝红。门前若有求逋客，为说西堂梦未终。
送顾华玉谪全州
作者：王韦
朝代：明

踟蹰溪上暂停骖，欲话离言不可攀。世事日惟添白发，宦情时复梦青山。乍寒燕谷莺无语，细雨湘江竹有斑。此去西堂春至后，拟开樽酒待君还。
问柳
作者：王韦
朝代：明

为问故园柳，春光几许深。未忘攀折处，犹带别离心。疏雨一川暝，轻烟两岸沉。主人归未得，惆怅五株吟。
阁试春阴诗
作者：王韦
朝代：明

皇都三月春正深，东风酿暖淑气侵。曙光溟蒙露华满，轻云阁日天沉沉。野色垂垂十余里，草绿柔茵低迤逦。半空落絮湿未扬，百丈游丝寒不起。鹁鸠枝上相踏鸣，若与此景偏多情。空庭帘卷昼亦暝，隔墙惟见桃花明。小院门闲莺自语，画栋泥香燕初乳。苔花苍润上帘栊，濛濛经雨还未雨。含情伫立凭阑干，远峰漠漠登楼看。碧窗窈窕银屏冷，金帐促回翠袖单。檐影频移暝云动，曲枕悠然醒午梦。起来小步傍闲阶，花雾袭衣寒气重。生意亨嘉春正时，造化于物若有私。明日晴光绿蘋转，吾与万物俱熙熙。
除夜
作者：王韦
朝代：明

远宦携家任路歧，夷山犹未是天涯。愁中抱病还增剧，客里逢春不自知。好记流年收柏叶，乍消残雪见梅枝。朝来百岁过强半，惆怅秾华负盛时。
何彦澄慈济堂
作者：王骥
朝代：明
体裁：七言律诗

青囊秘术有家传，铁瓮移居上九天。春雨杏林追董奉，秋风橘井慕苏仙。壶中大药谁能识，肘后神工子独贤。珍重华堂慈济扁，龙文封满紫云鲜。
京华秋兴（三首）
作者：王鸿儒
朝代：明

沄鹊高寒紫殿阴，金壶银箭夜沉沉。洞箫赋美当谁听，纨扇词工谩独吟。暂狩长杨沿汉制，终思茂草戒虞箴。属櫜猛士应多从，倾耳西风玉辇音。病怜归计苦难成，形影萧然在帝京。中世功名殊不易，残年去就自须轻。宝符临代胡应遁，玉马朝周客已盈。未睹金根还紫禁，菊花何意向人明。漭漭黄云覆白沙，铁衣万骑迫中牙。毡裘逾漠烽才息，虎帐传餐士不哗。金矢射糜寒碛远，玉鞭盘马夕阳斜。凯歌入塞期非远，鹄望应怜百万家。
京华秋兴（三首）·其一
作者：王鸿儒
朝代：明

沄鹊高寒紫殿阴，金壶银箭夜沉沉。洞箫赋美当谁听，纨扇词工谩独吟。暂狩长杨沿汉制，终思茂草戒虞箴。属櫜猛士应多从，倾耳西风玉辇音。
京华秋兴（三首）·其三
作者：王鸿儒
朝代：明

漭漭黄云覆白沙，铁衣万骑迫中牙。毡裘逾漠烽才息，虎帐传餐士不哗。金矢射糜寒碛远，玉鞭盘马夕阳斜。凯歌入塞期非远，鹄望应怜百万家。
京华秋兴（三首）·其二
作者：王鸿儒
朝代：明

病怜归计苦难成，形影萧然在帝京。中世功名殊不易，残年去就自须轻。宝符临代胡应遁，玉马朝周客已盈。未睹金根还紫禁，菊花何意向人明。
拟杨铁厓小游仙五首
作者：王鸿儒
朝代：明

酒垆客舍已尘埃，忆与回公旧往来。铁笛一声尘梦醒，岳阳楼下水如苔。太华峰头夜半过，铁船摇荡玉池波。山精窃候希夷睡，偷采池中十丈荷。方壶圆峤月初生，海色如银万顷明。一片彩云当面堕，东华童子召飞琼。戏抛白凤下清冥，黄鹤楼头雨正晴。十八女郎歌劝酒，人间谁识是龙精。一别良常岁月赊，茅君相念寄瑶华。五云阁吏无人换，犹是当年蔡少霞。
拟杨铁厓小游仙五首·其一
作者：王鸿儒
朝代：明

酒垆客舍已尘埃，忆与回公旧往来。铁笛一声尘梦醒，岳阳楼下水如苔。
拟杨铁厓小游仙五首·其二
作者：王鸿儒
朝代：明

太华峰头夜半过，铁船摇荡玉池波。山精窃候希夷睡，偷采池中十丈荷。
拟杨铁厓小游仙五首·其五
作者：王鸿儒
朝代：明

一别良常岁月赊，茅君相念寄瑶华。五云阁吏无人换，犹是当年蔡少霞。
拟杨铁厓小游仙五首·其四
作者：王鸿儒
朝代：明

戏抛白凤下清冥，黄鹤楼头雨正晴。十八女郎歌劝酒，人间谁识是龙精。
拟杨铁厓小游仙（五首）
作者：王鸿儒
朝代：明

方壶圆峤月初生，海色如银万顷明。一片彩云当面堕，东华童子召飞琼。
沁州道中
作者：王鸿儒
朝代：明

十年江左宦情阑，此日并门复强颜。细柳依依标北道，生烟漠漠护前山。数声清管鸣蛙沸，一点黄尘探骑还。回首中原渺千里，白云飞处是乡关。
自兴县赴保德州途中作
作者：王鸿儒
朝代：明

缘崖狭径半空行，俯瞰川原梦亦惊。疏树带烟低若荠，方塘涵水小于枰。云边紫塞临蕃帐，天际黄河绕汉京。莫遣壮心容易耗，青编不载腐儒名。
自岚县至兴县
作者：王鸿儒
朝代：明
体裁：七言律诗

自将行李出并门，此地真堪一断魂。樵牧径荒惟有寺，逃亡屋坏不成村。涧堆坠石滩声壮，峰过闲云树色昏。洞口薜萝含夕照，虚疑世外有乾坤。
自浑源赴大同道中
作者：王鸿儒
朝代：明

仆从衣裘薄，溪山冰雪深。西风吹剑首，晓日照琴心。慷慨平胡策，凄凉出塞吟。书生徒有志，但恐二毛侵。
至后三日雨雨连夜复三日
作者：王鸿儒
朝代：明

江南冬月气犹温，风雨潇潇至后繁。钟阜云迷禅寺塔，秦淮潮上酒家门。闲来访戴难乘兴，老去游吴易断魂。何似乡关醉呼骑，短衣冲雪猎平原。
襄陵分司
作者：王鸿儒
朝代：明
体裁：七言律诗

游历关河迹似萍，尘襟到此顿然醒。万竿绿玉真淇澳，一点青螺小洞庭。鱼藻浮游时近槛，莺花烂漫好开棂。水南居士今陶谢，恨欠新诗落素屏。
读东汉外戚传
作者：王鸿儒
朝代：明

金貂赫奕侍中家，恩托椒房宠莫涯。连苑高楼临紫陌，倾城名妓按红牙。君王自是光明烛，竖子终为顷刻花。所惜覆车无戒者，青编常遣后人嗟。
踏莎行·赏菊
作者：王鸿儒
朝代：明

燕子初归，芙蓉乍老，苍苔院落桐阴小。一帘疏雨晚来晴，繁香不断寒花袅。著谱人非，餐英事杳，风流未必今时少。且须痛饮读离骚，灵修岂肯捐芳草。
转应曲
作者：王鸿儒
朝代：明

金井，金井，梧叶银床露冷。千门万户砧声，北斗城头月明。明月，明月，偏照旅人华发。
送范斋李先生致仕还吴
作者：王鸿儒
朝代：明

春色俄看到枳花，江东行客理归艖。世途水马波难溯，吾道人龙迹已遐。安世平生多气节，少陵老去忆桑麻。袖中未有留戡疏，羞向灯前看莫邪。
游终南山
作者：王鹤
朝代：明
体裁：七言律诗

势拔群山净拥螺，声传空谷听樵歌。紫芝满地云常护，翠壁插天雨乍过。虎豹洞深千嶂合，蛟龙潭古万年多。云踪望彻迷前路，断壁悬崖尽薜萝。
凤凰泉
作者：王麒
朝代：明
体裁：七言律诗

凤凰山下草迷岚，泉响飞秋落晓昙。石径漱琴月色暗，溪花泛雨野香含。浮空星斗晴方烂，卧底蛟龙睡正酣。欲直还斜流自远，溶溶脉涌自拖蓝。
分得然字赠庞黄门擢参闽藩
作者：王鼎
朝代：明

凤雏产庞氏，文彩九苞鲜。疏抗黄门重，名高白璧连。入闽归化冶，两浙入吟鞭。不作春明怨，临岐自洒然。
和尹太宰公归田韵
作者：王鼎
朝代：明

藻鉴当年黄阁旧，杖藜今日白头新。莼鲈适兴非嫌贵，篱菊怡情可乐贫。玉麈清谈时对客，锦囊佳句总惊人。茫茫宇宙知多少，谁识东山屐底春。
和总戎高德辉韵
作者：王鼎
朝代：明

皇图巩固如磐石，何事边情日报来。小丑安施观鼎衅，长城终是插天开。征西人望轮台诏，直北谁当锁钥才。一别春明惊岁改，几回封事梦中裁。
寓利津公馆即壁间韵纪事
作者：王鼎
朝代：明

沾城东望接清流，景物荒凉雹后秋。客里不堪闻野哭，封章欲上叹无由。
游南岩和坐客韵
作者：王鼎
朝代：明

几度相期游此山，偷閒方始遂盘桓。山僧不惯游宾客，野老还知谒县官。隔叶比闻啼鸟好，朝阳行见起栖鸾。吾侪共沐恩波阔，谩倒金罍恣合欢。
登泰山
作者：王鼎
朝代：明

与客登乔岳，肩舆烟霭中。乾坤生气盛，今古仰心同。势判徐青远，川流汶泗通。北瞻复南望，云树两濛濛。
登黄鹤楼识兴二首·其一
作者：王鼎
朝代：明
体裁：七言律诗

强扶残醉上层楼，密雪乘风舞未休。狂兴向人频唤酒，暮寒吹面欲添裘。萧萧万木迷青眼，悄悄群山换白头。明日待晴还命舫，桃花流水觅芳洲。
登黄鹤楼识兴二首·其二
作者：王鼎
朝代：明
体裁：七言律诗

黄鹤楼头白鹭飞，黄鹤楼上游人稀。碧阑五月楚江好，远浪三巴烽火微。仙客逍遥腾羽驾，腐儒衰晚著朝衣。月明相约寻诗去，满酌春醪定不违。
虞山迭翠
作者：王鼎
朝代：明

山晕太古色，日高苍龙飞。吾生好观物，心赏与时违。
赠吴仲和之揭阳
作者：王鼎
朝代：明

秋风共折广寒香，春日同游选佛场。驽钝惭予先脱颖，英豪羡子复飞黄。郎官暂试亲民职，妙手终须补衮裳。忠孝两言期努力，临岐浑不动离觞。
送刘时雍致仕归
作者：王鼎
朝代：明

汲黯忠良正著声，讵因私计动心旌。东山松菊浑无恙，北阙恩波浩荡明。潞水扁舟函带玉，岳阳高阁挂冠缨。遥知旧隐生辉处，草木因君亦得名。
送总宪熊汝明之两广
作者：王鼎
朝代：明

皇朝职任大中丞，简命亲承岭表行。导列五花新节钺，胸藏数万旧戎兵。山迎风采蛮烟净，人乐耕耘蜑雨轻。交广自从君去日，更无边报到春明。
送赵天挺归省兼寿墅西先生
作者：王鼎
朝代：明

墅西丛竹日平安，莺谷鸥汀恣结欢。喜有凤毛三釜养，宁须蝉蜕九还丹。秋风舴艋催飞鸟，冬日斑斓落舞鸾。寿越古稀登耄耋，封从郎署进堂官。
送黄门许启衷使安南
作者：王鼎
朝代：明

交南欲上乞封辞，正值天王嗣位时。使遣近臣谙典礼，袍加极品肃威仪。庭帏綵拂青云动，浪拍旌摇白日欹。周爰民风勤采纳，回朝应有谏章随。
题三一居士为嘉兴屠元明贰守作盖其历武昌建昌太平不挈家故云
作者：王鼎
朝代：明

大郡名邦三历敡，居无家累一身强。渊明自信为先世，李白何妨入醉乡。兴味萧条琴鹤对，仁恩敷洽棣棠香。年来谁应循良诏，怀剑如君滞远方。
题宾月
作者：王鼎
朝代：明

到处恒存安乐窝，终宵举酒对嫦娥。庾楼登罢情何限，袁渚游来兴更多。天上有时还朏朒，人间终是隔烟波。何如借得星槎便，直入广寒相踏歌。
题筠谷
作者：王鼎
朝代：明

此君高劲更中虚，嶰谷淇园是旧居。月到草堂和影入，风清书屋与声俱。鹧鸪啼歇黄陵暮，鸾凤来栖盛世初。自是主人堪比德，不栽桃李只栽渠。
三山龙台村夜望
作者：王龙起
朝代：明
体裁：七言绝句

越王台下古城涔，近水人家傍竹阴。夜夜月明愁绝处，断桥秋露湿寒砧。
乌夜啼
作者：王龙起
朝代：明
体裁：乐府曲辞

春梦依稀才半枕，月光寒透鸳鸯锦。永夜愁醒听漏长，悄悄兰釭照独寝。幽蛬渐动声未巳，杨柳阶头滴露水。城乌欲栖不得枝，尽情哑哑东风里。
客中晚春
作者：王龙起
朝代：明
体裁：五言绝句

叶老春将尽，天寒雨未晴。离心何处切，杜宇一声声。
寒夕
作者：王龙起
朝代：明
体裁：六言诗

疏林夕照将斜，半岭风吹断霞。无事柴门独掩，庭前几树梅花。
寒蛩
作者：王龙起
朝代：明
体裁：古风

寂寂冬夜长，灯火辉微光。寒蛩窗外鸣，皎皎月入房。何由迫人耳，髣髴在我床。感怀难就寐，曳屦步中堂。凭栏细倾听，忽绕楼上梁。风多不成曲，啾唧愁予肠。伊伊重缕缕，持此为谁伤。空檐铁马动，悲声相抑扬。正当霜漏尽，幽咽倍凄凉。
忆别回文
作者：王龙起
朝代：明
体裁：七言绝句

鸡声半枕独孤衾，苦别离情此夜深。低影烛灰兰晕冷，西风晓月暗惊心。
忆别曲
作者：王龙起
朝代：明
体裁：乐府曲辞

侬家夫婿鸡啼去，月冷星寒天欲曙。牵衣相送出门前，执手丁宁千万语。良人初心无别意，十步踌躇九回顾。吞声掩袂独凄咽，转身却入难移步。离魂随马大堤头，野烟吹雨长亭路。当年景色犹昨日，恍惚花开今两度。花开不是去年枝，妾颜不是离别时。君心大抵不如故，欲归不归迟复迟。
旅夜回文
作者：王龙起
朝代：明
体裁：七言律诗

长夜愁听秋漏残，掩窗明月半斜阑。乡思重忆相离远，客病谁怜独枕单。肠断一声啼雁过，梦惊孤烬落灯弹。凉风暗送轻魂冷，荒树花枝泣露寒。
春晓曲
作者：王龙起
朝代：明
体裁：乐府曲辞

金台烛尽麝光寒，锦帐罗帏绣被单。洞房寂莫不忍睡，起看北斗横栏杆。阑干倒影珠帘揭，铜龙夜泣声初歇。杨柳枝头生冷烟，芭蕉叶上留残月。广阁高楼临大路，碧窗画栋连朱户。杳杳阶除千朵花，曲曲屏风半边树。树树花枝啼鸟多，花开花落春风和。长衫小袖未梳洗，露气含香湿绮罗。为谁脉脉愁无语，印镜红颜双玉箸。此情欲说更难会，良人昨日应官去。
春醒
作者：王龙起
朝代：明
体裁：七言绝句

细雨春寒酒未醒，吟魂牢碌怨飘零。房空寂寂疏帘捲，杨柳花飞满画屏。
春雨村中有怀
作者：王龙起
朝代：明
体裁：六言诗

惜春长自颦眉，独立阶前望谁。几树山村杜宇，一栏风雨荼蘼。苔生满地将遍，燕入空帘半垂。惆怅香销耐冷，玉楼人去多时。
晓出通津门
作者：王龙起
朝代：明
体裁：五言律诗

人定戍楼閒，明河挂树间。鸦声团柘影，渔火没沙湾。月落犹衔水，烟开初见山。轻钟何处动，隔岸是禅关。
晓起
作者：王龙起
朝代：明
体裁：六言诗

夜阑远寺钟鸣，渐渐啼鸡有声。起把疏帘半捲，一钩落月西横。
晚秋回文
作者：王龙起
朝代：明
体裁：七言绝句

愁风叫树羃云阴，落叶轻吹晚日沉。楼上人歌笙管急，秋蓬断处几声砧。
村居
作者：王龙起
朝代：明
体裁：五言律诗

地僻多寒气，山深空是云。叶黄秋尚浅，风定雨初闻。夹竹随篱入，疏藤趁路分。却因人不到，添有绿苔纹。
秋夕
作者：王龙起
朝代：明
体裁：六言诗

小窗残日斜悬，叶落空庭悄然。帘影无风自舞，数声鸡犬村前。
长夜曲
作者：王龙起
朝代：明
体裁：乐府曲辞

玉塞遥遥人未到，金闺夜夜鸡鸣早。画屏银烛影长寒，宝帐薰笼空自好。井床幽咽辘轳软，离魂乍断惊眠浅。半枕寻思信复疑，回肠逐与更筹转。芭蕉露坠清声发，螽斯络纬哀残月。窗纱冷落暗生光，耿耿含情独不歇。
雨夕
作者：王龙起
朝代：明
体裁：六言诗

满城风雨层层，寂寞危栏独凭。墙外梨花乱落，黄昏一点孤灯。
百泉
作者：理鬯和
朝代：明
体裁：古风

我欲家百泉，不欲营菟裘。搥碎诸台榭，放水自在流。
七月十五夜醉卧三贤阁梦玉山隐君会稽外史与迂生来山中觞咏松石间乐甚予拟太白写长句一章及寤山月在床林声萧瑟惘然若有所失因足成梦中语以记神交云耳
作者：琦元璞
朝代：明

龙门与天通，鸟道当绝壁。青天挂石镜，倒影太湖碧。飞亭压清湍，幽谷时游观。千崖古雪积，六月松风寒。仙人挥玉麈，扣门避秋暑。不意麋鹿群，忽识鸾凤侣。脱巾长松阴，展席风满林。青苔委玉佩，白石鸣素琴。凄清草树色，照映璚瑶质。山灵献神异，鹿女将花入。斑棘促诗成，玉手飞金罂。岩花与涧草，鲜新□才情。会稽足风流，支遁非谑浪。因逢许询辈，气宇稍跌宕。浮生百年期，绿发易成丝。生当圣明世，不乐复奚为。古人皆黄土，感慨心欲折。何如杯中物，醉倒石上月。月出山雾开，天香下空来。酒罢上马去，木末清猿哀。
夏五月过玉山见娄江诸故人漫兴之作
作者：琦元璞
朝代：明

梅风发时海寇去，相见要令怀抱开。乍喜岂论生理事，空言独叹济时才。桐花金井莺声过，月色凉台凤吹回。不得清吟会诸老，履痕犹在竹间苔。
正月四日夜宿溪上有怀
作者：琦元璞
朝代：明

白日西没江东注，客子舟航暮城住。自缘旧好数经过，颇为微名早驰骛。风前野碓响初夜，雨外渔灯映深树。美人不归烟水寒，耿耿何由写心素。
韶答诗
作者：琵琶亭诗
朝代：明

结绮临春万户空，几番挥泪夕阳中。唐环不见新留袜，汉燕犹馀旧守宫。别苑秋深黄叶坠，寝园春尽碧苔封。自惭不是牛僧孺，也向云阶拜玉容。
绝句
作者：瑶华洞仙女
朝代：明
体裁：古风

天葩小院敞银屏，鹊散天河逗客星。欲识别来幽意苦，晚峰长想黛眉青。
出塞曲·其一
作者：甄敬
朝代：明
体裁：七言绝句

汉家推毂重专征，天子亲劳细柳营。雷动军声吞朔漠，云横士气作长城。
出塞曲·其七
作者：甄敬
朝代：明
体裁：七言绝句

征旗夜夜捲秋霜，轻骑追风不可当。天寒雪大迷归路，葱岭山头望故乡。
出塞曲·其三
作者：甄敬
朝代：明
体裁：七言绝句

飞将关弓出武威，矢穷格�救兵稀。天山敌骑重重合，月黑风高夜溃围。
出塞曲·其二
作者：甄敬
朝代：明
体裁：七言绝句

边烽昨夜照松山，汉将分兵度玉关。转战昆崙河水逆，朔风吹血浣尘颜。
出塞曲·其五
作者：甄敬
朝代：明
体裁：七言绝句

结发从征不受封，横行十万逾青松。洗刀九度长流水，勒马三危第一峰。
出塞曲·其八
作者：甄敬
朝代：明
体裁：七言绝句

黄沙白草望中微，沥沥寒风动铁衣。焉支直捣休屠遁，万骑遥从天汉归。
出塞曲·其六
作者：甄敬
朝代：明
体裁：七言绝句

边庭血战几经秋，白首雄图未肯休。誓扫龙沙归汉阙，宁悲李广不封侯。
出塞曲·其四
作者：甄敬
朝代：明
体裁：七言绝句

八月穹庐朔雪霏，草枯风急雁南飞。胡笳吹断清秋月，一夜征人泪满衣。
宿山家
作者：甘复
朝代：明
体裁：古风

木落秋满山，窗虚夜凉集。风吹海月生，露洗苔衣湿。野客爱清泠，长瓢暝中汲。
山堂诗为周伯清赋
作者：甘复
朝代：明
体裁：五言排律

清旭崇林坳，疏篱翠涧上。细路经谷虚，幽轩面林敞。树凉集鸣禽，地远谢尘鞅。下手拂玉琴，微风递遥响。泠然适素怀，聊以寄心赏。
春晓
作者：甘复
朝代：明
体裁：古风

华馆耿不寐，芳春催赏心。水际月微白，零露花气深。东峰曙色动，茂树鸣幽禽。时景觉易晏，宿昔成华簪。岂无济时意，自顾力不任。孤吟倚前楹，恻怆遗哀音。
晓出西园由谷中归
作者：甘复
朝代：明

披褐入西园，烦襟散清晓。
微风动高树，零露下芳沼。
始行幽谷中，忽出青林杪。
流水漂余花，修筠度啼鸟。
身缘翠石回，思逐白云杳。
负杖孤赏怀，春阑绿阴悄。
晓出西园由谷中归
作者：甘复
朝代：明

披褐涉西园，烦襟散清晓。
微风动高树，零露下芳沼。
始行幽谷中，忽出青林杪。
流水漂余花，修筠度啼鸟。
身缘翠石回，思逐白云杳。
负杖孤赏怀，春阑绿阴悄。
晓出西园由谷中归
作者：甘复
朝代：明
体裁：古风

披褐涉西园，烦襟散清晓。微风动高树，零露下芳沼。始行幽谷中，忽出青林杪。流水漂馀花，修筠度啼鸟。身缘翠石回，思逐白云杳。负杖孤赏怀，春阑绿阴悄。
晓起
作者：甘复
朝代：明
体裁：古风

晨晖澹芳牖，颢气盈幽襟。岩谷有秋意，西风吹满林。独栉高馆罢，畅游南涧浔。漱齿掬寒濑，矫首望孤岑。悠然释百虑，似得静者心。磴转入茂树，众山坐来深。
晚出池上
作者：甘复
朝代：明
体裁：古风

遥岭散夕雨，掩书游方塘。栖鸟喧幽林，檐蛛引丝长。木杪微风度，飒然生早凉。沿流弄潺湲，倚竹听琳琅。丘园信为乐，圭组永相忘。落景送遐瞩，畅怀寓清觞。但得写心素，焉知两鬓苍。
晚至陈氏馆
作者：甘复
朝代：明
体裁：古风

虚烟散华池，高蝉暮声咽。落景对閒眠，新秋入华发。素怀惬幽赏，微飔洒林末。为爱竹间凉，相过步庭月。
晚至陈氏馆
作者：甘复
朝代：明

虚烟散华池，高蝉暮声咽。
落景对闲眠，新秋入华发。
素怀惬幽赏，微厓洒林末。
为爱竹间凉，相过步庭月。
登东皋
作者：甘复
朝代：明
体裁：古风

日夕登东皋，东皋树参差。回首望故园，天阔云空垂。闾里孰不念，旅游孰不悲。大川风波盛，远道豺虎饥。上兴杞国忧，下肆楚狂痴。苦遭事物役，不觉岁月驰。年少诵经史，素心在济时。漂荡无定迹，神隳意若疲。从以业耕作，□□歌古词。
秋怀
作者：甘复
朝代：明
体裁：古风

空阶积寒叶，不觉秋已深。离人滞远道，愁思何能任。日夕登高原，畅情群木阴。羁禽尚有栖，漂没仍至今。片云生东岭，顷刻薄北岑。愿乘凉飙度，反彼川上林。
赠仲庸艾先生
作者：甘复
朝代：明
体裁：古风

丘壑念长栖，荣宦非素心。一朝使者骑，来辟荒山阴。徘徊释短褐，慷慨援长琴。开燕集朋游，趣装辞故林。平生经济术，名动江汉浔。逝川赴东海，孤云还北岑。行藏各异态，努力及华簪。层城睇高雁，岁晚待徽音。
送别
作者：甘复
朝代：明
体裁：古风

凉飙应秋气，草木敛华英。客游总念归，子有千里行。匆匆俦侣催，悄悄离思盈。丈夫怀志气，孰不恋荣名。华荐起当路，使者促前征。追饯东门道，把酒哀弦鸣。萧条野驿暮，泛艳江波清。密谋植帷幄，慰彼苍生情。古来盛名士，多是起钓耕。
送赵文昭之沔阳知事
作者：甘复
朝代：明
体裁：古风

王孙应时辟，长才屈卑宦。风烟塞川路，舟楫望江汉。亲友不能别，离居忍分散。振迹林野隅，行李书策半。山川战伐踪，胜概溢文翰。幕府慎筹画，机务贵奇断。况彼古沔城，民生经丧乱。不有君子人，何以解愁叹。云薄九疑峰，水白湘灵岸。念君远行役，默默动离怨。
道中
作者：甘复
朝代：明
体裁：古风

野风飘征衣，野日转空壁。众鸟号荒墟，杂花翳丛棘。路暗不逢人，烟火望林隙。
野中别友
作者：甘复
朝代：明
体裁：古风

获竟原野旷，犊行秣长陂。远峰夕照尽，孤鸟西飞迟。天风泛高雾，烟树含尉滋。故友适相见，离居惊鬓丝。素怀未及展，惆怅临路岐。彼此各寄寓，东西会何时。岁晚霜霰盛，勖君松柏姿。
陈氏馆书怀
作者：甘复
朝代：明
体裁：古风

阶树夕含雾，冥冥鸟栖时。临轩独不寐，见月有馀悲。旧游已陈迹，素志倍前期。守道古多贱，高世俗恒嗤。君门献璞人，则足终何为。沮溺共忘世，千载名永垂。薄才弃时用，窜迹宜东菑。明朝择广野，茇舍依茅茨。
岁暮宿锦岩偕邓粤仁兄弟
作者：甘学
朝代：明

雪夜三人心，抱膝梅花林。梅香不见影，山谷衡门深。赓歌李太白，宁怯岩寒侵。豪气凌斗杓，孤兴千仞岑。举声叱山鬼，惊起眠枝禽。何如邓二仲，与我雄一襟。此事几千古，今作卧龙吟。明发各乃别，载阳复相寻。共期登大科，再弄天风琴。
有拟
作者：甘学
朝代：明

天上归来不钓名，溪翁诗酒共陶情。閒时拈起东坡笔，洒向人间作雨声。
游喷玉岩
作者：甘学
朝代：明

息履岩头再振衣，千秋回首忆同谁。水声不似当年响，石壁犹存去日诗。野老扫苔惊客暮，山花催鸟报春迟。未知真隐归何处，斜照阑干半谢时。
游海珠寺
作者：甘学
朝代：明

扶病强登江上台，芙蓉玉鹤共徘徊。三千世界杯中见，九万扶摇醉里灰。前世苏公真佛祖，再来甘子野花魁。光阴遮没怜萍水，竹院寻僧忘却回。
送汪生出西樵
作者：甘学
朝代：明

绝壁栖枝歌月明，此身原寄一毛轻。千年仙径迷芳草，六月芙蓉有醉英。云液馨香来院宇，水声弦管出峥嵘。白头莫问留题处，已有文章借长卿。
钓鲤台
作者：甘学
朝代：明

白云几来去，紫藓伴青苔。鱼寐钓不起，空馀古石台。
锦岩
作者：甘学
朝代：明

水帘封昼夜，石洞无春秋。好景心自醉，人间空白头。
题东林饯别图
作者：甘学
朝代：明

巢禹人间共一堂，交情到此羡相忘。天南春早停云思，蓟北秋宵坐月光。今古几人曾下榻，江山留句入奚囊。他年我亦腰横玉，不识重来望帝乡。
凤井甘泉
作者：甘守正
朝代：明

脉接丹山活水头，碧桐飘井几经秋。翩翩国瑞巢门日，自有甘霖遍十洲。
墨水回澜
作者：甘守正
朝代：明

西昆东壁两缠辉，百折千澜有所归。会见词源倒三峡，墨池应有雾花飞。
天柱晴云
作者：甘守正
朝代：明

淩空天外削芙蓉，正笏当阳似上公。太史预占陈五色，举头红日近彤龙。
文献书堂
作者：甘守正
朝代：明

读书台上揽清奇，万丈飞泉起砚池。可是玉龙翻浪暖，水晶帘动喷珠玑。
温炎泉脉
作者：甘守正
朝代：明

一脉春风吹玉律，何如挟纩又生寒。惨舒任是乾坤手，不是时情冷暖看。
矶石清风
作者：甘守正
朝代：明

百折湟川自上头，风生幽壑漱清流。孤城断岸尘应少，六月登台暑亦收。频听渔歌时欸乃，相看鸥鸟日沉浮。于今怀古多惆怅，抗疏功名付钓钩。
跃溪春涨
作者：甘守正
朝代：明

流水无情泾渭分，沧浪一曲却堪闻。谁家织就天孙锦，故向溪边濯五云。
龙湫潭
作者：甘守正
朝代：明

悠悠神物枕灵岩，银汉无声雨自翻。势似建瓴山色润，形如开□水晶寒。喷成飞雾随风起，泻作流霞带日涵。若得甘霖遍原野，不妨长唤作龙潭。
读陶诗
作者：甘应奎
朝代：明
体裁：古风

渊明苦邑令，高吟《归去来》。五斗腰不折，乃为乞食哀。昨非与今是，俗子徒惊猜。南山不改色，落我手中杯。
钱塘怀古题仙源云仍家谱
作者：甘渊
朝代：明
体裁：七言律诗

炎祚当年德业隆，细编家谱见遗风。忠良筹略隳奸佞，颠蹶皇图悯幼冲。梁苑绿莎深夜雨，吴宫白塔倚晴空。岳王坟畔西湖路，千载登临恨莫穷。
公孙
作者：甘瑾
朝代：明
体裁：五言律诗

跃马公孙氏，荆湖旧拓疆。函书邻好绝，陛戟霸图荒。城堞迷秋草，楼船散夕阳。龙文成五采，终古在芒砀。
寄张可立
作者：甘瑾
朝代：明
体裁：七言律诗

旅泊他乡有岁年，南塘水竹卜居偏。得钱日闭君平肆，载酒秋寻贺监船。葭苇近通门底巷，荆榛遥带郭西田。东归亦有莼鲈兴，矫首沧浪若个边。
寄张雪坡
作者：甘瑾
朝代：明
体裁：七言律诗

南塘水竹旧郊扉，老去青山目力微。吟瘦定知衣带缓，别多兼恨简书稀。畦桑叶短蚕初出，陇麦苗深雉正飞。香老松花春又过，莫令情分久相违。
寄洙塘高隐君
作者：甘瑾
朝代：明
体裁：五言律诗

高卧东山客，行年五十馀。门无俗士驾，家有邺侯书。树荫通巢鹤，芸香走蠹鱼。冠裳谢迎送，浑与世相疏。
寄马彦会
作者：甘瑾
朝代：明
体裁：七言律诗

百战孤城血未干，故人书札报平安。秋风代马思燕草，夜月湘歌怨澧兰。万里江湖仍旅食，百年天地自儒冠。山阴更有诛茅地，仗剑休辞行路难。
寓舍偶题
作者：甘瑾
朝代：明
体裁：五言律诗

四海戎麾满，中原汗马疲。龙蛇伤纪岁，麟凤叹非时。土贡包茅废，边防羽檄驰。杜陵忧国念，蒦闷强裁诗。
怀饶府陶郎二侯旧政
作者：甘瑾
朝代：明
体裁：五言律诗

五马为邦日，疲氓属抚绥。载歌来暮政，宜勒去思碑。汉室贤良传，周人岂弟诗。遗风端不泯，颜范合同祠。
春日登高有怀
作者：甘瑾
朝代：明
体裁：七言律诗

风景苍茫大野阴，怀乡倦客此登临。十年鱼雁将家远，三月莺花溅泪深。天落湖山云水散，地连闽粤瘴烟侵。躬耕却忆穷庐叟，《梁甫》栖栖日暮吟。
梅溪宿徐橘隐者寓舍别后寄谢
作者：甘瑾
朝代：明
体裁：五言律诗

不见故人久，吟愁入鬓丝。试呼村舍酿，细论草堂诗。夜雨西窗烛，春风别墅棋。沧州如有约，岁晚共襟期。
植芳堂
作者：甘瑾
朝代：明
体裁：古风

猗兰被九畹，佳蕙滋百畴。荃蘅与杜茝，罗生交绸缪。俟时苟不利，芜秽将谁尤？朝吾芟宿莽，夕吾溉清流。冀兹枝叶茂，充子杂佩酬。抚琴发清商，扬舲泛中洲。美人隔南浦，延伫增离忧。揽芳结缤纷，日暮聊夷犹。誓言寄所思，川路良邈悠。恒恐年不与，鶗鴂鸣先秋。阴风集中野，众芳委林丘。兰芷变不芳，菉葹漫道周。灵均去已久，千载谁与俦？英英云间彦，雅嗜取冥搜。蘼芜集远思，再感王孙游。何所无芳草，子独良好修。愿言閟英采，以俟知者求。
次张文学韵寄涂贡士
作者：甘瑾
朝代：明
体裁：七言律诗

画角城头曲未终，十年哀怨万方同。黍离正恨伤周切，章甫翻怜适越穷。黄叶空山僧舍雨，沧浪衰鬓钓丝风。闲愁欲遣三千斛，浊酒宁辞一百筒。
水南晚眺
作者：甘瑾
朝代：明
体裁：古风

山风萧萧群木落，寒日黯黯孤猿啼。江云欲雨复不雨，野鸟将栖还未栖。归人入夜望烟火，行子伤秋闻鼓鼙。水南山川绕城市，政好买地躬耕犁。
清明
作者：甘瑾
朝代：明
体裁：七言律诗

轻寒天气半晴时，陇麦畦桑绿渐肥。谁与试烟传蜡烛，且谋沽酒典春衣。东风门巷桐花落，流水池塘燕子飞。吟罢不堪搔短发，杜鹃祇解促春归。
游龙虎山
作者：甘瑾
朝代：明
体裁：七言律诗

流水湾回路百盘，化人楼阁倚清寒。枕中鸿宝长生箓，屋外玄都太古坛。金鼎有丹先试犬，玉箫无曲不吹鸾。麻姑未老秋霜鬓，几见扶桑海未干。
留桐庐知县庠文学
作者：甘瑾
朝代：明
体裁：五言律诗

窃食严陵郡，惊看两载馀。催科怜政拙，补报愧才疏。耕稼宜盘谷，渔樵本孟诸。间关心百折，何幸赋归欤。
登拟岘台
作者：甘瑾
朝代：明
体裁：七言律诗

高台俯仰大江驰，南尽瓯闽树影微。白草秋烟遗战骨，青天寒照落人衣。襄阳耆旧心如昨，华表仙翁事即非。东望故园三百里，不堪搔首片云飞。
社日
作者：甘瑾
朝代：明
体裁：七言律诗

枫树林边雨脚斜，儿童祈赛竟喧哗。鸡豚上戊家家酒，莺燕东风处处花。野径归时扶醉客，丛祠祭罢集神鸦。濒湖生意伤多潦，预祝汗邪载满车。
秋闺怨
作者：甘瑾
朝代：明
体裁：五言律诗

惆怅下帘钩，庭空月影流。锦衾成独旦，罗扇觉先秋。火熟薰笼暖，泉寒汲绠修。祇怜云际雁，传得玉关愁。
艾季诚自北回
作者：甘瑾
朝代：明
体裁：五言律诗

行李京华旧，谁知二陆贤。并从金马署，幽访玉堂仙。书待常何荐，诗从贺监传。都将倦游梦，一问五湖船。
西师
作者：甘瑾
朝代：明
体裁：七言律诗

中兴实藉群公力，反正终归万姓心。雾雨铜标蛮侥阔，山河铁券汉恩深。明珠翡翠殊方入，天马蒲萄远使临。北极即瞻佳丽气，南云足听凯歌音。
读余廷心传
作者：甘瑾
朝代：明
体裁：七言律诗

海风吹浪集楼船，百战疲兵仅数千。但许有身堪报国，岂知无力可回天。幽燕北望王师远，江汉南来地势偏。天堑已空豪杰没，朔云边雪事茫然。
读史有感二首
作者：甘瑾
朝代：明

二龙怅望杳东游，弓剑苍茫满地愁。青草空遗双冢月，彩云已散六宫秋。长江落日忠臣恨，易水寒风壮士羞。楚汉兴亡俱一梦，当时何用割鸿沟。汴流西绕汉时宫，陵树萧萧易朔风。金碗不冰银雁去，铜仙无露玉盘空。御沟流水人间碧，禁苑蟠桃海上红。却忆晋家南渡客，清谈不记误和戎。
读史有感二首·其一
作者：甘瑾
朝代：明
体裁：七言律诗

二龙怅望杳东游，弓剑苍茫满地愁。青草空遗双冢月，彩云已散六宫秋。长江落日忠臣恨，易水寒风壮士羞。楚汉兴亡俱一梦，当时何用割鸿沟。
读史有感二首·其二
作者：甘瑾
朝代：明
体裁：七言律诗

汴流西绕汉时宫，陵树萧萧易朔风。金碗不冰银雁去，铜仙无露玉盘空。御沟流水人间碧，禁苑蟠桃海上红。却忆晋家南渡客，清谈不记误和戎。
读文丞相传
作者：甘瑾
朝代：明
体裁：七言律诗

万里胡天泣楚冠，南云归计路漫漫。尚图一旅兴王易，不念孤儿立国难。楼橹海门西日暗，剑歌江介朔风寒。九原负痛遗编在，朔雪残灯掩泪看。
读靖康遗事
作者：甘瑾
朝代：明
体裁：七言律诗

杜鹃啼老洛城东，烽火郊畿纵犬戎。庙略合收淝水捷，虏盟谁定渭桥功。铜驼故陌迷芳草，黄屋惊尘卷朔风。一自鼎湖龙去后，小臣何地泣遗弓。
赠人戍襄阳
作者：甘瑾
朝代：明
体裁：五言律诗

汉水荒城外，频年汗马场。舟车通馈饷，部曲杂耕桑。幕府文书暇，烽楼警逻长。山公有爱将，日醉习池旁。
赠地理者
作者：甘瑾
朝代：明
体裁：七言律诗

囊中一卷郭氏书，眼底山川兴不孤。两袂风尘谁故旧，一筇烟雨自江湖。铜驼陌上人长笑，金粟堆前鸟自呼。见说五陵佳丽气，天荒地老不能芜。
过龙虎山
作者：甘瑾
朝代：明
体裁：七言律诗

素书一束展经纶，世业留侯异等伦。紫府群仙天上籍，碧桃流水洞中春。吹箫羸女台留凤，送酒麻姑脯劈麟。看取步虚朝帝所，夜阑飞佩近星辰。
送防秋将
作者：甘瑾
朝代：明
体裁：五言律诗

玉帐秋风动，边尘飒飒惊。射雕轻汉将，牧马过秦城。白草交河道，清笳捕虏营。战装宜即换，已及早寒生。
钱塘怀古二首
作者：甘瑾
朝代：明

落木惊波入虏尘，新亭空集北来人。神州未复英雄老，王业偏安历数屯。万骑星屯潮卷夕，六宫云散草生春。百年江左偷安计，泉下惟应泣老臣。咸洛腥膻几百州，中原谁切祖生忧。秦关璧使星驰夕，汉苑铜仙露泣秋。万死奸谀和虏计，百年臣子戴天仇。欲从故老询遗事，斗酒难浇磊磈愁。
钱塘怀古二首·其一
作者：甘瑾
朝代：明
体裁：七言律诗

落木惊波入虏尘，新亭空集北来人。神州未复英雄老，王业偏安历数屯。万骑星屯潮卷夕，六宫云散草生春。百年江左偷安计，泉下惟应泣老臣。
钱塘怀古二首·其二
作者：甘瑾
朝代：明
体裁：七言律诗

咸洛腥膻几百州，中原谁切祖生忧。秦关璧使星驰夕，汉苑铜仙露泣秋。万死奸谀和虏计，百年臣子戴天仇。欲从故老询遗事，斗酒难浇磊磈愁。
长沙夹夜泊
作者：甘瑾
朝代：明
体裁：七言律诗

漠漠蒹葭断渚连，烽亭亭鼓报更传。回风吹树缆初系，斜月照蓬人未眠。雁足寄书怀岁晏，蟹鳌新酒及霜前。沧茫远浦寒灯外，尚有渔郎夜扣舷。
闲居感旧二首
作者：甘瑾
朝代：明

四牡横奔驭者谁，委衔无乃昧先几。廉颇不念私仇后，商鞅才知首法非。汉业几年专仗钺，楚歌中夜竟沾衣。可怜日晏蓬莱殿，目断南云奏凯归。待诏金门拥佩珂，南征殊赐洽讴歌。亦知江总蒙恩数，每愧扬雄识字多。头白一官今自老，汗青千载竟谁磨。可怜梦里钧天曲，回首蓬莱奈尔何。
闲居感旧二首·其一
作者：甘瑾
朝代：明
体裁：七言律诗

四牡横奔驭者谁，委衔无乃昧先几。廉颇不念私仇后，商鞅才知首法非。汉业几年专仗钺，楚歌中夜竟沾衣。可怜日晏蓬莱殿，目断南云奏凯归。
闲居感旧二首·其二
作者：甘瑾
朝代：明
体裁：七言律诗

待诏金门拥佩珂，南征殊赐洽讴歌。亦知江总蒙恩数，每愧扬雄识字多。头白一官今自老，汗青千载竟谁磨。可怜梦里钧天曲，回首蓬莱奈尔何。
雨中书怀
作者：甘瑾
朝代：明
体裁：七言律诗

南窗坐掩读残书，落尽梨花雨点疏。短梦或因中酒后，轻寒已过禁烟余。芹香堕几初归燕，泉脉通池欲上鱼。搔首故人怀别久，欲凭尺素问何如。
题何梅阁山居
作者：甘瑾
朝代：明
体裁：五言律诗

迹不到城市，逢人无厚颜。一瓢风外树，双屐雨中山。流水春喧碓，归云暮掩关。忧时心未已，祇益鬓毛斑。
题余忠宣公请援兵书卷后
作者：甘瑾
朝代：明
体裁：七言律诗

大将分符自朔庭，出师江汉肃南征。贺兰不救睢阳厄，无忌难收邺下兵。唇齿百年谁复恤，简书千里漫多情。西风一剑英雄泪，已逐寒江日夜声。
题喻元良义士卷
作者：甘瑾
朝代：明
体裁：五言律诗

保障联民伍，乡亭习鼓鼙。檄文能倚马，舞剑每闻鸡。岭粤南踰阻，关河北望迷。载歌非杕杜，感慨为君题。
题张氏竹园别业
作者：甘瑾
朝代：明
体裁：五言律诗

避难疏狂客，长贫少定居。采芝空有曲，种树岂无书。拟制东山屐，看驰下泽车。肯容疏懒迹，来与狎樵渔。
题杜氏逸民卷
作者：甘瑾
朝代：明
体裁：五言律诗

笑拂珊瑚树，长竿学钓鱼。鉴湖宜载酒，禹穴旧藏书。和入沧浪曲，行寻下泽车。了无圭组累，随处狎樵渔。
题洞泉观
作者：甘瑾
朝代：明
体裁：七言律诗

流水横桥小洞门，乱来遗迹暗消魂。剑沉旧井龙湫废，碑断阴崖鹤冢存。落日樵苏归古道，西风禾黍入孤村。扶桑海水今清浅，应待麻姑为细论。
题陈德辉义士卷
作者：甘瑾
朝代：明
体裁：五言律诗

万姓颠虞日，群公义战心。拥兵麾白羽，养士散黄金。袍赐蟠桃旧，营开细柳深。里门烽警息，载道凯歌音。
题高伯昌远游卷
作者：甘瑾
朝代：明
体裁：五言律诗

九月朔方城，河流已冱凝。毡车驰犯雪，乳碗饮兼冰。汗血宛西马，奇毛代北鹰。良材资国用，翘首即飞腾。
题高伯昌远游卷
作者：甘瑾
朝代：明

九月朔方城，河流已沍凝。
毡车驰犯雪，乳碗饮兼冰。
汗血宛西马，奇毛代北鹰。
良材资国用，翘首即飞腾。
高子勉病起移家
作者：甘瑾
朝代：明
体裁：七言律诗

四郊无警被桑麻，洙水源头旧是家。爱客屡悬高士榻，开荒宁种故侯瓜。酒边病减知弓影，灯下歌长拂剑花。闲却阵图云鸟势，看山随处岸乌纱。
龙虎冲虚张真人游仙诗二首
作者：甘瑾
朝代：明

世业神明裔，朝家礼秩优。祝釐宣室夜，赐曲鉴湖秋。海月虚瑶席，天风驷玉虬。谷神应不死，独与化为谋。默观玄化运，乘彼白云归。广野悲张乐，青山笑拂衣。玉棺天上葬，神剑□间飞。圭组褒崇旧，宜看奕叶辉。
龙虎冲虚张真人游仙诗二首·其一
作者：甘瑾
朝代：明
体裁：五言律诗

世业神明裔，朝家礼秩优。祝釐宣室夜，赐曲鉴湖秋。海月虚瑶席，天风驷玉虬。谷神应不死，独与化为谋。
龙虎冲虚张真人游仙诗二首·其二
作者：甘瑾
朝代：明
体裁：五言律诗

默观玄化运，乘彼白云归。广野悲张乐，青山笑拂衣。玉棺天上葬，神剑□间飞。圭组褒崇旧，宜看奕叶辉。
九日题古城
作者：甘筹
朝代：明
体裁：七言律诗

蒲骚烟月旧徘徊，九日重来逸兴催。莫厌江城狂落帽，未妨风雨醉登台。栖松白鹤低随客，隔岸黄花远照杯。满眼秋容堪揽结，可嫌车马夜深回。
碧霞台送杨掌院涟赴司败
作者：甘筹
朝代：明
体裁：七言律诗

破帽青衫赋北征，一天风雨暗山城。得全忠孝原无死，漫比龙逢浪掷生。唐相笑谈藏利器，汉家党锢坐虚名。伤心不为孤臣别，念到同文泣五更。
送成邑博
作者：甘茹
朝代：明
体裁：五言律诗

江城秋色暮，客子欲何之。司马浮湘日，元王设醴时。风吹猿峡冷，霜落雁峰迟。欲识相思调，君听苦竹词。
朝天宫习仪
作者：田一俊
朝代：明
体裁：七言律诗

星垂殿阁月垂枝，又是千官拜舞时。凤阙未瞻周黼扆，龙宫先试汉威仪。炉烟袅袅分中禁，冠佩锵锵俨法墀。班彻共趋庭左右，载赓宣庙宪皇诗。
瀛洲亭新池得雨
作者：田一俊
朝代：明
体裁：五言律诗

亭据蓬瀛胜，池开岛屿幽。谁将银汉水，来注玉壶秋。日映龙文丽，风微雁影留。好凭朱鬣使，分洒遍皇州。
迟郑郎不至
作者：田一俊
朝代：明
体裁：古风

幽斋净朝尘，崇馆纷昼霭。凉叶阴已深，疏花落犹在。美人来不来，搔首空相待。渺渺望河干，青山出云外。
旅馆
作者：田四科
朝代：明

旅馆清尊日复斜，鹧鸪啼处客思家。晚来墙角胭脂雨，落尽山桃满树花。
寄木元经
作者：田娟娟
朝代：明

闻郎夜上木兰舟，不数归舟祇数愁。半幅御罗题锦字，隔墙裹赠玉搔头。
慰元经
作者：田娟娟
朝代：明

碧玉杯中琥珀光，灯前把劝阮家郎。不须苦忆人间世，万树桃花即故乡。
病剧寄木生
作者：田娟娟
朝代：明

楚天风雨绕阳台，百种名花次第开。谁遣一番寒食信，合欢廊下长莓苔。
题扇诗
作者：田娟娟
朝代：明

烟中芍药朦胧睡，雨底梨花浅淡妆。小院黄昏人定后，隔墙遥辨麝兰香。
题安分轩图
作者：田子贞
朝代：明
体裁：七言律诗

一室萧然万虑忘，幽栖真似斛斯庄。春晴野涧多藜藿，秋晚山田足稻粱。待富却惭居易拙，送穷应笑退之狂。看君已在羲皇上，老去从教白发长。
晚登城楼怀友
作者：田惟祜
朝代：明
体裁：七言律诗

江城天暝夕阳微，拍拍轻鸥逐浪飞。水郭烟光迷野屋，海天风色上征衣。倚楼长笛家何在，出浦扁舟人未归。愁绝知心成两地，目随征雁思依依。
龙游至衢州
作者：田惟祜
朝代：明
体裁：古风

龙游接衢州，景不殊兰溪。山少滩濑多，沙石成长堤。溪流时冲决，两岸无平蹊。湍急舟行速，水浅石可携。野旷少人烟，地瘠艰锄犁。泊舟无村市，遇夜随停栖。幸无狂客惊，惟闻山鸟啼。船定水汨汨，篷疏风凄凄。寤寐梦不成，候晓无鸣鸡。惆怅盼家山，遥遥望中迷。
奉送白翁老堂翁老先生荣归
作者：田所赋
朝代：明

勤就燕然手重摩，功名钟鼎转嵯峨。东山讵肯终安石，铜柱从来倚伏波。输挽定劳黄发久，林泉忽藉碧云多。休言昼锦春如海，袛恐蒲车只尺过。一疏批鳞乞此身，手持优诏挂朱轮。粉郎满坐推先达，莲府诸公拜后尘。柳色渐随兰棹远，梅花乱扑酒莼新。悬车绿野从容日，正及云林醉好春。
奉送白翁老堂翁老先生荣归·其一
作者：田所赋
朝代：明

勤就燕然手重摩，功名钟鼎转嵯峨。东山讵肯终安石，铜柱从来倚伏波。输挽定劳黄发久，林泉忽藉碧云多。休言昼锦春如海，袛恐蒲车只尺过。
奉送白翁老堂翁老先生荣归·其二
作者：田所赋
朝代：明

一疏批鳞乞此身，手持优诏挂朱轮。粉郎满坐推先达，莲府诸公拜后尘。柳色渐随兰棹远，梅花乱扑酒莼新。悬车绿野从容日，正及云林醉好春。
大司徒白翁毕老先生蒙恩予告敬赋
作者：田有年
朝代：明

毕公厘保巳多年，节钺高开天府边。飞挽津门饶转运，灌输留后复流泉。筹先借箸归黔饷，蠹剔侵渔弼仔肩。仰给倥偬刘宴策，坐消棓克李常贤。素丝独着羔羊节，丹鼎能令鸡犬仙。一疏初衣方自乞，三公华膴便相捐。濯缨湖有芙蓉伴，祖道人攀鷟凤鞯。总是苍生怀谢傅，东山未许其□□。
淮浦
作者：田有年
朝代：明
体裁：五言律诗

极浦连天邈，横堤引练长。雨新鱼吸浪，风过鸟衔香。地入三洲阔，人同六郡良。榜歌随所适，到处有渔榔。
乌蛮滩
作者：田汝成
朝代：明
体裁：五言律诗

一叶中流下，千山两岸开。鼋鼍吹浪转，燕雀受风回。巨石迎船出，啼猿近客哀。从来轻险绝，涉此寸心摧。
军中酬焦学宪过予思南别署有怀见寄
作者：田汝成
朝代：明
体裁：五言律诗

谁道军中乐，徒劳物外吟。朔风凄鼓角，嘉节罢登临。草阁依山迥，江梅映雪深。无由款高驾，愁绝暮云心。
南高峰联
作者：田汝成
朝代：明
体裁：联

两脚不离大道，吃紧关头，须要认清岔路；一楼俯看群山，占高地步，自然赶上前人。
嘉兴晚发别陈子常
作者：田汝成
朝代：明

江南春尽落花天，桑柘笼烟水满田。野店酒香新雨后，断桥人渡夕阳边。羁怀潇洒惟歌啸，世路崎岖只醉眠。倾盖逢君成坐久，片帆乘月下吴川。
山居杂兴二首
作者：田汝成
朝代：明

芙蓉窈窕月朦胧，草阁遥怜玉殿风。曾从龙舟西苑里，正闻莲漏百花中。珠帘卷雾摇波绿，宝扇开云射日红。恍向九霄重浪迹，却忘身世一飘蓬。涧户岩扃俨未移，青山怜我似前时。书林旧聚珠千箧，社饭新分雪一匙。阴蚁战来规阵法，午蜂衙罢忆朝仪。河清海晏逢休历，剩有豪怀付酒卮。
山居杂兴二首·其一
作者：田汝成
朝代：明

芙蓉窈窕月朦胧，草阁遥怜玉殿风。曾从龙舟西苑里，正闻莲漏百花中。珠帘卷雾摇波绿，宝扇开云射日红。恍向九霄重浪迹，却忘身世一飘蓬。
山居杂兴二首·其二
作者：田汝成
朝代：明

涧户岩扃俨未移，青山怜我似前时。书林旧聚珠千箧，社饭新分雪一匙。阴蚁战来规阵法，午蜂衙罢忆朝仪。河清海晏逢休历，剩有豪怀付酒卮。
自石屋洞至法相寺同黄勉之
作者：田汝成
朝代：明
体裁：古风

旷志忆逍遥，劳歌厌囚窘。纵壑媚春鳞，薄霄愧秋隼。厌彼方内游，夙此尘外轸。每挹山水辉，都使名利尽。烟树杳芊绵，云峰互亏隐。崖屋已静便，祗园复恬引。金轮相自圆，玉镜光犹蕴。沈照烛灵根，依方护玄准。理会得有充，神开畅无朕。虽牵缨组心，亦免丘壑哂。
西湖游览
作者：田汝成
朝代：明

苏堤如带束湖心，罗绮新妆照碧浔。翠幕浅搴怜草色，华筵小簇占花阴。凌波人渡纤纤玉，促柱筝翻叠叠金。月出笙歌敛城市，珠楼缥缈彩云深。
贵竹对雨寄焦学宪
作者：田汝成
朝代：明

远道难托迹，新羁多怯魂。况兹风雨夕，四塞山城昏。坐令昭旷怀，颓然抱幽存。尚冀晤才彦，清谈蠲郁烦。高山邈旌节，何用展寒暄。孤鸿去容与，遐心矫腾骞。君心谅无拒，跂予伫归轩。
韶州
作者：田汝成
朝代：明
体裁：五言绝句

河戍寒依浦，村氓昼掩关。隔山明野烧，云是小溪蛮。
峄峰仙人歌
作者：田汝耕
朝代：明
体裁：古风

我昔登白楼，飘飘若羽仙。东南时引眺，峄山薄眼前。玲珑插霄汉，紫翠落青天。上窦下溪真洞府，左盘右折潜龙虎。海上徒誇日月宫，天中谩说金银庑。尝闻刘子访仙城，到此爱之学长生。攀参历井没金液，丹灶常然守六丁。东临渤澥望三山，羽人要尔驻朱颜。时复归来下混俗，往往踪迹留人间。留人间，�得测，我亦将成云表翼。异时与子跨鸾翔，峰头笑指秦王勒。
公子行赠葛长伯东归
作者：田汝𦓹
朝代：明
体裁：古风

隋杨凋绿阴，梁菊绽黄金。游子朝来返东鲁，况兼鸿雁扬哀音。哀音噭噭断河流，齐川公子醉悲秋。锦绣山河游北宋，烟花楼阁俯东周。公有长才不自衒，异骨崚嶒白玉面。六籍胸藏滚巨涛，万言笔扫如惊电。朅来结客梁王台，二三子者梁之才。朝游五帝三王囿，暮猎齐梁萟苑开。天马戏，骕骦騕袅非凡驷。麟阁云台貌岂难，蒲梢月国来非易。我适高山采药旋，闻君远别神愀然。吴钩宝剑耀秋烟，为君沽酒夕阳天，白鼻騧鸣柳丝牵。柳丝牵，行且休，阳关三叠遏云流。伫看万丈垂丝处，早掣金鳌碧海头。
写怀
作者：田汝𦓹
朝代：明
体裁：七言绝句

洛客病馀淹邺浦，故园消息阻河关。穷愁荏苒年华易，世味萧条旅况閒。
南京过旧内
作者：田汝𦓹
朝代：明

寂寞金铺闪，参差玉陛留。苑荒梁殿阁，草绿晋山丘。圣武归中夏，神功启帝州。可怜御河水，呜咽向东流。草创开皇极，雄图近紫微。云留三殿锁，水带六朝扉。芳草回罗绮，幽花闭禁闱。玉阶春欲暮，犹自蝶翻飞。
南京过旧内·其一
作者：田汝𦓹
朝代：明
体裁：五言律诗

寂寞金铺闪，参差玉陛留。苑荒梁殿阁，草绿晋山丘。圣武归中夏，神功启帝州。可怜御河水，呜咽向东流。
南京过旧内·其二
作者：田汝𦓹
朝代：明
体裁：五言律诗

草创开皇极，雄图近紫微。云留三殿锁，水带六朝扉。芳草回罗绮，幽花闭禁闱。玉阶春欲暮，犹自蝶翻飞。
咏怀
作者：田汝𦓹
朝代：明
体裁：古风

白云不归山，冉冉落窗牖。蛟龙未上天，且在潢污走。嗟尔风云徒，本是尘埃叟。尚父辞棘津，嚣嚣向渭滨。倾城齐拍手，笑杀朝歌人。青发照青波，箓竿悬锦鳞。一丝引周祚，寸饵钓商辛。风期感梦寐，神与文王亲。非熊载后车，八百衍经纶。革命回天地，宁知属贱贫。当年竟不偶，谁信席上珍。际会有朝晏，咄嗟伤我神。
圆明寺晓坐
作者：田汝𦓹
朝代：明
体裁：五言律诗

晓起净香焚，禅床坐入薰。花灯三界寂，钟磬九天闻。阶集苔前雨，窗留钵底云。迷方如有悟，愿此脱纷纭。
夜归
作者：田汝𦓹
朝代：明
体裁：古风

夜从城市归，儿女欢相依。村巷犬争吠，柴门灯火微。栖鸡在树枝，牛羊返郊畿。禾黍幸登场，非稔亦非饥。自兹输官馀，聊足以免饥。饥渴不足惜，还喜愿不违。
天王寺春望
作者：田汝𦓹
朝代：明
体裁：七言律诗

招提春望尽烟霞，绿竹青松老衲家。门对三山纡宋苑，碑传二帝狩胡沙。云边虚阁流清磬，树里寒僧演《法华》。人代几回登眺处，空余辇道夕阳斜。
太白楼宴集
作者：田汝𦓹
朝代：明
体裁：古风

沇水流百折，遥将淮泗通。凭阑俯澄练，千丈湛长空。一线西北来，窈窕入齐东。中流连万艇，天际引孤篷。秋风忆张翰，把钓想任公。共将千里目，遥送两征鸿。飘飘归海裔，望望去无穷。如何羁旅人，安得羽翼丛。乘云访赤松，登天揽六龙。为我驻玄发，鍊液美姿容。身将黄鹤侣，心与白云从。岂能学长卿，犊鼻归临邛。
太白楼赠肖斋呼子孟
作者：田汝𦓹
朝代：明
体裁：五言律诗

二豪临眺罢，千古擅风流。我辈同登日，江山万里秋。风烟淮海色，舟楫故园愁。把酒凌倒影，长歌忆旧游。
客有为余远求金字莲华经者作此酬之
作者：田汝𦓹
朝代：明
体裁：五言律诗

仙人求梵筴，远致紫金莲。潦水明秋日，寒山带夕烟。苍松迷阁道，白马度云天。归去山堂里，应参佛印禅。
宫人入道
作者：田汝𦓹
朝代：明

妾身自侍昭阳殿，锦幕云屏朝复晏。艳舞云飘绮席香，娇歌声断金壶箭。金壶箭涩漏声寒，闷倚？筝不忍弹。凤凰钗冷云鬟湿，翡翠罗轻玉骨单。红楼紫殿春将暮，卢橘杨梅委墀路。玉兔西沈不复东，可怜春色花朝露。朝露才晞霜霰濛，梧桐金井落秋风。妾身自念非金石，敢望君恩岁岁同。君恩自古谁能保，愿请瑶池弄瑶草。吸露餐霞学驻颜，青蛾皓齿年年好。珠帘绣箔锦云绦，侧想钧天奏玉璈。暗解同心鸳帐结，竟随玄圃凤群翱。凤翱飞入碧云里，可怜呜咽宫前水。宫水东流竟不还，玉阶琪树空连理。殷勤再拜嘱宫官，好向宫中奉御欢。异日丹成升碧落，尚迎金跸共骖鸾。
宫人入道
作者：田汝𦓹
朝代：明
体裁：古风

妾身自侍昭阳殿，锦幕云屏朝复晏。艳舞云飘绮席香，娇歌声断金壶箭。金壶箭涩漏声寒，闷倚�筝不忍弹。凤凰钗冷云鬟湿，翡翠罗轻玉骨单。红楼紫殿春将暮，卢橘杨梅委墀路。玉兔西沈不复东，可怜春色花朝露。朝露才晞霜霰濛，梧桐金井落秋风。妾身自念非金石，敢望君恩岁岁同。君恩自古谁能保，愿请瑶池弄瑶草。吸露餐霞学驻颜，青蛾皓齿年年好。珠帘绣箔锦云绦，侧想钧天奏玉璈。暗解同心鸳帐结，竟随玄圃凤群翱。凤翱飞入碧云里，可怜呜咽宫前水。宫水东流竟不还，玉阶琪树空连理。殷勤再拜嘱宫官，好向宫中奉御欢。异日丹成升碧落，尚迎金跸共骖鸾。
宿惠公禅堂
作者：田汝𦓹
朝代：明
体裁：七言律诗

曲径幽斋不可寻，禅扉行处竹阴阴。客来深院无人语，香袅空帘有磬音。竟日悬灯元不灭，中宵清梵忽微吟。苍苔白石青菁饭，月满东林兴不禁。
宿清凉寺
作者：田汝𦓹
朝代：明
体裁：七言律诗

寺倚山腰绀殿浮，泉飞洞口白云留。临窗星汉高寒逼，掩径藤萝色相幽。松月上时孤鹤唳，岚光深处暝猿愁。中宵清磬天边落，散入千岩水共流。
寓京元真观酬史大梅
作者：田汝𦓹
朝代：明
体裁：五言律诗

二月都门柳，柔条巳拂金。相逢述旧事，契阔几传音。野寺松窗月，江天竹坞琴。向来行乐地，追想意难任。
席上赠推官还太平
作者：田汝𦓹
朝代：明
体裁：五言律诗

万国朝天罢，孤臣返旆行。清秋看过雁，落叶下高城。海岫临淮出，江云入楚平。定知先揽辔，早晚望澄清。
御苑秋砧
作者：田汝𦓹
朝代：明
体裁：五言律诗

露结金扉冷，霜凄绣幕深。搴罗出素手，乘月响清砧。高入宫云断，低随阁漏沈。无言为谁苦，永夜助蛩音。
旅夕醉眠河张口
作者：田汝𦓹
朝代：明
体裁：古风

醉脱紫貂裘，高眠酣素秋。觉来楹外望，山月挂银钩。低头无宝剑，霜花流赤燄。为学万人敌，锋铓久韬敛。尚父老垂纶，孔明龙卧人。一旦师王者，宁复常贱贫。我今何偃蹇，薄海意难挽。杨朱岐路悲，阮籍穷途返。咄咄行路难，行行歌考槃。吞声寻赵魏，立马望燕韩。
旅夜忆郁子南归
作者：田汝𦓹
朝代：明
体裁：七言律诗

月上高梧风露清，疏灯旅夜忆君行。孤舟深傍芦花宿，鱼火潜依浦屿明。江上雁过乡思剧，天涯人去梦魂惊。含情无那江皋晚，愁听寒更断古城。
游仙诗
作者：田汝𦓹
朝代：明
体裁：古风

瑶池列仙真，俛视凌苍苍。下有洪波驰，上有浮云翔。飞甍罗赤霄，悬栱拂鸣珰。珠箔流素烟，海天照琼浆。飘飘弄云霞，袅袅翻霓裳。须臾已千祀，邈矣曷能忘。
滨川草堂
作者：田汝𦓹
朝代：明
体裁：古风

五月麦秋禾黍高，草堂虚豁对江皋。归来不挈东山故，日夕长吟弄彩毫。太丘风格本殊调，经纶卷作碧溪钓。富贵只将草露看，醉来独倚云松啸。
登古城吊令狐战场
作者：田汝𦓹
朝代：明
体裁：七言律诗

西风落日古城西，禾黍摇摇故垒低。寂寂饥乌归野戍，萧萧落木下寒溪。断云阴雨还旌旆，荒薮空林忆鼓鼙。最是江淮遗恨处，睢阳东去草萋萋。
登太白酒楼赠别张大
作者：田汝𦓹
朝代：明
体裁：五言律诗

楼对群山起，人随世代迁。不知千载下，更得几人传。孤鹜迷荒泽，哀鸿下浦烟。辞君挂席去，淮海弄潺湲。
秋兴
作者：田汝𦓹
朝代：明
体裁：七言绝句

秋风飒飒起天涯，万事伤心两鬓华。久客有贫同季子，匡时无路吊长沙。
秋兴·其三
作者：田汝𦓹
朝代：明
体裁：七言律诗

丹梯万仞倚天回，忆踏梁王古吹台。三楚南连嵩岳迥，五云西接太行来。且看词赋悬霄壤，莫叹邹枚尽草莱。一别故园惊岁暮，黄花白酒向谁开。
秋兴四首
作者：田汝𦓹
朝代：明

宫梧殒翠下承明，御水流寒绕帝京。北极天连鳷鹊观，西山云起凤凰城。露凝仙阙开金掌，月照千门锁玉衡。惟有伶俜梁苑客，旅魂零落不胜情。山盘万岁倚妆楼，异代君王此地游。积翠中天通复道，隔湖倒影入寒流。月沉舞榭虚环佩，帘卷歌梁近斗牛。惟有彩云长不散，飞来飞去凤城头。西山龙藏郁巑岏，闻说先皇此驻銮。百道泉光飞宝地，万年松影静瑶坛。绮罗香寝天花落，剑佩声沉曙月寒。玉蕊琼枝长不老，空余辇路石漫漫。西苑迢迢隔绛河，遥瞻禁御渺烟波。天临偏甸开仙仗，日下平芜散玉珂。宫漏漫从三殿报，炉烟别向九霄多。龙池会有承恩处，谁唱清平第一歌。
秋兴四首·其一
作者：田汝𦓹
朝代：明
体裁：七言律诗

宫梧殒翠下承明，御水流寒绕帝京。北极天连鳷鹊观，西山云起凤凰城。露凝仙阙开金掌，月照千门锁玉衡。惟有伶俜梁苑客，旅魂零落不胜情。
秋兴四首·其三
作者：田汝𦓹
朝代：明
体裁：七言律诗

西山龙藏郁巑岏，闻说先皇此驻銮。百道泉光飞宝地，万年松影静瑶坛。绮罗香寝天花落，剑佩声沉曙月寒。玉蕊琼枝长不老，空余辇路石漫漫。
秋兴四首·其二
作者：田汝𦓹
朝代：明
体裁：七言律诗

山盘万岁倚妆楼，异代君王此地游。积翠中天通复道，隔湖倒影入寒流。月沉舞榭虚环佩，帘卷歌梁近斗牛。惟有彩云长不散，飞来飞去凤城头。
秋兴四首·其四
作者：田汝𦓹
朝代：明
体裁：七言律诗

西苑迢迢隔绛河，遥瞻禁御渺烟波。天临偏甸开仙仗，日下平芜散玉珂。宫漏漫从三殿报，炉烟别向九霄多。龙池会有承恩处，谁唱清平第一歌。
紫团山人歌
作者：田汝𦓹
朝代：明
体裁：古风

紫团山人并州客，北走燕云南梦泽。壮志真翘海岱云，逸思生风追李白。迩来访我梁王台，花朝月夜倒金罍。凭高醉拟菟园赋，吊古谁怜司马才。知君学是子云流，甘泉献赋未蒙收。三年独绕荆山哭，四海空持宝剑游。弹铗青门聊系马，看花紫陌暂登楼。几经笛里关山月，尽是苏卿六国愁。五月黄河漭浩浩，扣舷送子伤怀抱。白浪龙门倒雪山，黄云碛石连烟草。千载论交有孟韩，山高天远忆重欢。临岐把袂何为赠，对酒惟歌行路难。
西亭书院偕孙东蒙宴集
作者：田汝𦓹
朝代：明
体裁：五言律诗

不识王孙馆，翛然水竹乡。林堂秋黯淡，烟溆晚苍茫。雅会留孙绰，追陪愧子方。传杯散图史，馀兴满沧浪。
赠庄生省觐归江南
作者：田汝𦓹
朝代：明
体裁：五言律诗

庄生归省觐，九月下扬州。秋水孤帆远，白云天际流。岭猿惊客梦，枫叶战乡愁。为报南华老，逍遥海上游。
赠律山隐者
作者：田汝𦓹
朝代：明
体裁：五言律诗

幽人脱尘网，习静坐壶天。万籁流云壑，千山响玉泉。林霞明夕浦，松露湿朝烟。永矢谁能悟，高怀迥自怜。
赠郁子南归
作者：田汝𦓹
朝代：明
体裁：五言律诗

离歌动竹扉，客子振征衣。遥忆吴江上，霜清鲈正肥。山中三径好，天外片帆归。只恐波涛阔，鱼竿拂少微。
赠郁黎阳昆季南归
作者：田汝𦓹
朝代：明
体裁：七言律诗

青枫江口叶方零，独客扁舟正杳冥。坐入江篱牵浪碧，晴看海岫削天青。霜寒云暝哀鸿雁，浦浅沙高卧鹡鸰。别后相思愁最处，吴门梁苑梦初醒。
过故沈丘王废苑
作者：田汝𦓹
朝代：明
体裁：五言律诗

寂寞何王苑，荒凉废寝孤。月临还玉砌，风振自金铺。春暖狐交窜，天昏鹳独呼。可怜台下柳，还对古城隅。
送人游西山诸寺
作者：田汝𦓹
朝代：明
体裁：五言律诗

珠林开宝刹，福地尽楼台。神鬼虚堂静，丹青画壁开。飞泉天外落，独鹤岭边来。恨不同君往，登临谢俗埃。
题蔡子彭塘别业
作者：田汝𦓹
朝代：明
体裁：五言律诗

胜迹幽人赏，名区雅志便。竹嵓深窈窕，石窦泻潺湲。水色衔阶绿，苔痕入径鲜。为耽丘壑静，松桂伴长年。
题鲍氏旧山隐逸卷
作者：田汝𦓹
朝代：明
体裁：古风

庐江佳丽都，旧山绝奇胜。少小遨游弱冠违，梦回往往云萝径。身羁韩魏未还家，汴水梁园乐未涯。春色隋堤摇万柳，月明嵩少采三花。三花采却觐仙都，松子王乔启秘图。神游叠嶂迷三楚，兴绕苍岩瞰五湖。花戴紫芝随意折，酒挈银瓶不用沽。银瓶醉倒旧山头，苦忆当年憩此邱。迂纡萝磴鹿呦呦，窈窕峦光翡翠游。烟霞魂梦几时酬，归去倘求云壑侣，与君齐跨二苍虬。
落花联句
作者：田洙薛涛
朝代：明

韶艳应难挽，芳华信易凋。缀阶红尚媚，委地白仍娇。坠速如辞树，飞迟似恋条。藓铺新蹙绣，草叠巧裁绡。丽质愁先殒，香魂痛莫招。燕衔归故垒，蝶逐过危桥。粘帙将晞露，冲帘乍起飙。遇晴犹有态，经雨倍无聊。蜂趁低兼絮，鱼吞细杂薸。轻盈珠履践，零乱翠钿飘。鸟过生愁触，儿嬉最怕摇。褪英浮雨涧，残蕊漾风潮。积径教童扫，沿流倩水漂。媚人沾锦瑟，瀹茗入诗瓢。玉貌楼前坠，冰容梦里消。芳园曾藉坐，长路或追镳。罗扇姬盛瓣，筠篱仆护苗。折来随手尽，带处近鬟焦。泥涴犹凄惨，缶空更寂寥。叶浓阴自厚，蒂密子偏饶。岂必分茵溷，宁思上砑硝。香馀何吝窃，佩解不须邀。冶态宜宫额，痴情妒舞腰。妆台休浪拂，留伴可怜宵。
登黄鹤楼识兴
作者：田渊
朝代：明
体裁：七言律诗

观风乘兴上危楼，宛若登仙跨鹤游。风静金鳞浮水沫，浪平白鹭立沙洲。葡萄未醒长庚梦，芳草仍含处士愁。更有杜鹃声似诉，不须蜀道泪堪流。
兰溪夜泊
作者：田狩龙
朝代：明
体裁：七言绝句

刺船黄帽乱渔灯，载酒孤斟绿似渑。落叶萧萧浑不寐，满溪烟雨忆西兴。
山中示诸子
作者：田狩龙
朝代：明
体裁：五言律诗

寂寞怜吾道，秋风苜蓿盘。谈经多问难，落笔富波澜。晚醉羔儿酒，閒簪椰子冠。新来霜著鬓，拭镜每频看。
德香园初成邀同人水阁小饮
作者：田狩龙
朝代：明
体裁：古风

从教性懒似孝先，一日一醉梅花前。随风艇子系断岸，斜阳细雨二月天。茅斋近构临水际，薄雾杳霭含溪烟。竹树无多露山色，门前种菜十顷田。黄昏偕友坐水阁，蟹眼临风手自煎。随意摘蔬供匕箸，杖头不少阮宣钱。推窗凉月挂檐角，西堂醉卧春风颠。微波渺渺助清兴，明日山前花欲然。
新构鍊石阁子惠山傍秋日与华闇脩夜话
作者：田狩龙
朝代：明
体裁：古风

豁然山气清，秋色晃人目。叶脱树愈古，依山结矮屋。中有酌泉人，著书双鬓秃。忽闻剥啄声，巾车访空谷。后园采病蔬，破瓮葛巾漉。溪山欲日晚，淡霭入山腹。耸肩恣苦吟，陶潜盈把菊。短檠坐黄昏，相与媚幽独。山风生夜凉，乱鸦噪林木。
晚登城东望海楼二绝·其一
作者：田狩龙
朝代：明
体裁：六言诗

月出光浮翠巘，潮来浪泊晴沙。登楼只有王粲，飒飒西风蓼花。
晚登城东望海楼二绝·其二
作者：田狩龙
朝代：明
体裁：六言诗

刺船知有渔叟，小岸微闻棹歌。望断碧天无际，白云红树秋多。
湖庄即事
作者：田狩龙
朝代：明
体裁：五言律诗

村舍愁无寐，书窗试短檠。供鱼多网户，致酒有门生。野寺钟声急，荒郊鹤唳惊。前溪花落处，残月照人行。
秋塘
作者：田狩龙
朝代：明
体裁：七言绝句

漫天积雾暗新池，蝉送残声过别枝。一路荷香飘水殿，满盘珠落雨来时。
西爽楼秋晚
作者：田狩龙
朝代：明
体裁：七言律诗

白发盈簪老遂良，秋风䆉稏弄清香。一帘细雨入幽梦，半面残阳出晚凉。吟罢薰炉馀兽炭，病来药草识山姜。西楼危坐成何事，月落乌啼欲断肠。
题山水抱琴图
作者：田狩龙
朝代：明
体裁：五言律诗

曳杖临溪水，过桥山更青。携琴落花畔，载酒野云亭。风细知潮退，茶香杂雨腥。抚弦思太古，疏月上窗棂。
丁卯客都门值予初度示姚叶二子
作者：田登
朝代：明

百战乾坤剩此身，今宵重对启祯人。白头红烛千行泪，重向尊前话甲申。
临湘道中
作者：田登
朝代：明

望远尘襟阔，林深去马迟。雨喧春圃绿，风动晓山吹。鼓浪鱼惊饵，拖声蝉过枝。山灵如有意，花鸟慰春思。
九峰寺
作者：田登
朝代：明

云树拥山头，林声杂乱流。篆沈僧昼寂，门掩佛灯幽。残黛花惊雨，高吟蝉诉秋。登临横远望，身世拟轻鸥。
九溪咏
作者：田登
朝代：明

排闼空山锁寂寥，壁灯明灭际春宵。梦魂忘却松声急，疑是寒江夜半潮。
九溪山行
作者：田登
朝代：明

蹑屩跻天庭，旅车逐井陉。鹤巢云窦白，竹引石泉清。潭黑蛟方蛰，峰高猿亦惊。亭亭山木拱，野老不知名。
书紫荆关龙华铺壁二首
作者：田登
朝代：明

溪云初起山围带，寒雨斜飞风络丝。猿鹤不谙尘俗共，惊闻人语上高枝。九天运转三阳泰，一节霜寒万灶军。烽火不惊春野静，戍楼空照夕阳曛。
书紫荆关龙华铺壁二首·其一
作者：田登
朝代：明

溪云初起山围带，寒雨斜飞风络丝。猿鹤不谙尘俗共，惊闻人语上高枝。
书紫荆关龙华铺壁二首·其二
作者：田登
朝代：明

九天运转三阳泰，一节霜寒万灶军。烽火不惊春野静，戍楼空照夕阳曛。
乱中晤故乡周子
作者：田登
朝代：明

旧路新亭那可过，神州翻不似滹沱。地经战后人逢少，江入秋声夜听多。白首对君心更热，青萍避客舞还歌。三年消息空惆怅，独立南楼倒晓河。
云山烟水图
作者：田登
朝代：明

楼阁隐烟迷野望，枫林落木动秋容。水通云窦倾寒玉，山入潭心倒碧峰。彭泽柳庄风雨暗，严滩钓石藓苔封。长杨五柞春光好，应让云山第一重。
云溪驿
作者：田登
朝代：明

陇树苍翠凝，堰水清且瀹。乌鹊巢南枝，牛羊下日落。春怡花神交，道泰隐者作。所志高遐心，安用生怡乐。
保定道中雨晴
作者：田登
朝代：明

柳塘春水泛鸣蛙，咫尺云山近帝家。绿野桑麻新雨露，春城弦管旧烟花。令谙卓茂循良传，人逐张骞使者槎。远道夕阳归去晚，隔林啼鸟送征车。
元宵
作者：田登
朝代：明

天炯夜光寒，升平万姓欢。火云流贝阙，红雨下层峦。夜骑游潘岳，春衫舞阿蛮。香车金犊过，沈醉夜更阑。
元宵
作者：田登
朝代：明

太平文物重春宵，驾海鳌山万烛烧。绝壁火云光烂熳，交花玉树影飘飖。朱门豪气横金马，绣幕春风浮玉翘。鼓角高寒明月午，暗尘风静夜天遥。
入朝
作者：田登
朝代：明

舜庭鸾凤仪皋契，薰入南风奏管弦。宫殿雨晴高燕雀，冠裳春暖去貂蝉。长安抱鼓思张敞，江国登楼忆仲宣。愿祝遐昌神祚永，无穷春色下尧天。
冬夜
作者：田登
朝代：明

首冬雪初霁，寒月扬素波。仰视参星临，皎皎浸长河。款漏咽深更，兰膏影婆娑。暝坐谢烦嚣，素心敞寥廓。大化浪形骸，寄寓能几何。愿言保真原，无令委尘莎。
冬日友人携酒至留饮
作者：田登
朝代：明

野人携酒过山城，溪蔌林殽醉瓦瓶。霜树萧萧枯叶战，云川漠漠暮烟征。兴来杖履寻丹壑，老去诗篇伴短檠。从此不知人事改，栏花庭草任枯荣。
刘孔林宾相饯别
作者：田登
朝代：明

款酌延长夏，论交重远心。云开青嶂晚，鸟下□芜沈。内苑红妆妓，南薰绿绮琴。夜凉更秉烛，一任主情深。
刘尧夫宪副升广东大参
作者：田登
朝代：明

十年独守皋陶法，今日应分召伯棠。五岭春风鸣翡翠，九溪秋色上桄榔。马援铜柱风声远，陆贾新书计虑长。莫把天南论绝塞，鼎钟勋业在遐方。
初朝
作者：田登
朝代：明

宫柳含烟晓日晴，太平天子御承明。晓钟阊阖开仙仗，次第班行引凤鸣。
半山寺
作者：田登
朝代：明

古殿隐山隈，松花老碧苔。暖风吹冻去，飞雨过山来。一榻午犹睡，双扉閒不开。野禅无甲子，烧篆卜春回。
华容道中
作者：田登
朝代：明

秋树千林合，幽塘一径通。云开山秀近，萍落水天空。鸟下苍烟食，人眠翠竹宫。闾阎民隐切，愁苦望春风。
卫辉道中
作者：田登
朝代：明

黄土冈头路，炎蒸势欲焚。樵枰秋涧石，牧笛比干坟。野阔蝉鸣树，天空山吐云。故人樽酒别，怅望午风薰。
古怨行
作者：田登
朝代：明

结发誓同死，如彼秋月娟。倏忽二八夜，轮亏光亦偏。君心初岂异，岁月情随迁。我心谅非席，易直不可卷。今适逢彼怒，恩情中道捐。浅深徒方泳，匍匐亦枉然。独持向月心，钦钦望复弦。式微塞上草，露晞霜稔沾。自分适脆薄，安能怼彼天。绿鬓埋青铜，犹自恃华钿。青楼萃妓女，朱箔垂红袖。凝妆镇日閒，弦管留清昼。千金少年子，雕鞍驼紫绣。一阅两情欢，不止成虚觏。星河誓死生，鱼水拟绸缪。如何塞上郎，分恩有新旧。十年邈音书，关车脱辐辏。郎心露下柳，妾心莲中藕。柳兮露易晞，藕兮思长久。更馀孔孔怀，抽叶和露守。寒拆伴秋砧，残星迥明灭。陟阶裒广埏，回飙迅枯札。铜龙玉漏沈，筹箭遥更掣。良人祗皇役，驱驾河梁雪。期逝胡不归，多恤心如结。飞鸿怅冀瞻，兰光照孤孑。郁我独处心，一日成三月。近闻王事殷，敌兵来仓猝。烽火戍烟红，于征岁三越。靡盬臣子心，勉旃事征伐。捷书报承明，妾心死亦歇。陟彼古城闉，采采水中蒲。所怀逾云远，各在天一途。忆昔结发时，情深鱼水娱。曲折值惊涛，分流异江湖。眷言始终心，拟彼文竹躯。抱竹坐永宵，愁心倚寒襦。冰霜耐岁寒，云雨巫峡孤。癯躯良可捐，天恩岂容辜。劲节抱虚心，望望凝苍梧。幽衾当永夕，兰膏焰不扬。抚兹夙夕心，迂我九回肠。辟门值暝夜，皎皎星河光。林杪下悲风，偃草栖寒霜。昔为比翼鸟，双双水中央。今为失群鸿，分飞郁未翔。志愿岂容谬，会遇不能忘。君有万里行，妾无百岁长。流光过奔电，春草秋复黄。人生在契合，沈溺岂云望。临渊羡鲂鲤，徜徉得真常。
古怨行·其一
作者：田登
朝代：明

结发誓同死，如彼秋月娟。倏忽二八夜，轮亏光亦偏。君心初岂异，岁月情随迁。我心谅非席，易直不可卷。今适逢彼怒，恩情中道捐。浅深徒方泳，匍匐亦枉然。独持向月心，钦钦望复弦。式微塞上草，露晞霜稔沾。自分适脆薄，安能怼彼天。绿鬓埋青铜，犹自恃华钿。
古怨行·其三
作者：田登
朝代：明

寒拆伴秋砧，残星迥明灭。陟阶裒广埏，回飙迅枯札。铜龙玉漏沈，筹箭遥更掣。良人祗皇役，驱驾河梁雪。期逝胡不归，多恤心如结。飞鸿怅冀瞻，兰光照孤孑。郁我独处心，一日成三月。近闻王事殷，敌兵来仓猝。烽火戍烟红，于征岁三越。靡盬臣子心，勉旃事征伐。捷书报承明，妾心死亦歇。
古怨行·其二
作者：田登
朝代：明

青楼萃妓女，朱箔垂红袖。凝妆镇日閒，弦管留清昼。千金少年子，雕鞍驼紫绣。一阅两情欢，不止成虚觏。星河誓死生，鱼水拟绸缪。如何塞上郎，分恩有新旧。十年邈音书，关车脱辐辏。郎心露下柳，妾心莲中藕。柳兮露易晞，藕兮思长久。更馀孔孔怀，抽叶和露守。
古怨行·其五
作者：田登
朝代：明

幽衾当永夕，兰膏焰不扬。抚兹夙夕心，迂我九回肠。辟门值暝夜，皎皎星河光。林杪下悲风，偃草栖寒霜。昔为比翼鸟，双双水中央。今为失群鸿，分飞郁未翔。志愿岂容谬，会遇不能忘。君有万里行，妾无百岁长。流光过奔电，春草秋复黄。人生在契合，沈溺岂云望。临渊羡鲂鲤，徜徉得真常。
古怨行·其四
作者：田登
朝代：明

陟彼古城闉，采采水中蒲。所怀逾云远，各在天一途。忆昔结发时，情深鱼水娱。曲折值惊涛，分流异江湖。眷言始终心，拟彼文竹躯。抱竹坐永宵，愁心倚寒襦。冰霜耐岁寒，云雨巫峡孤。癯躯良可捐，天恩岂容辜。劲节抱虚心，望望凝苍梧。
吉道行出知莘野
作者：田登
朝代：明

飘渺云山接素秋，除书今喜牧樊州。看碑口炙思羊祐，驻马心诚拜武侯。霜月夜悬乡国梦，春风晴散井闾愁。莫言棘枳成幽独，寄取梧冈引凤游。
同年安彦臣黄门水心亭
作者：田登
朝代：明

涂方山㟪？，泯涪江沧漭。达人纵大观，疏凿成俯仰。茅茨结中间，源泉？分党。环柱斗栖檐，连楹础跃□。月牖开通明，风帘障虚敞。瀑布淙铮鸣，水镜浸淫滉。博岸缭郛廓，修竹排筼簜。驯鸟呼友朋，游鱼忘罦网。怪石欹无名，蔫花秀而爽。万绿茁春颜，霜红振秋响。未拟三台公，试作一亭长。黄卷拟圣贤，大义发深想。体验重身心，弘深事咨访。经纶发机杼，扃钥归指掌。所以君子心，未达穷先养。君今养巳充，世纷适魍魉。愿酌水心清，谈笑浥尘壤。
同年安彦臣黄门水心亭
作者：田登
朝代：明
体裁：古风

涂方山㟪�，泯涪江沧漭。达人纵大观，疏凿成俯仰。茅茨结中间，源泉�分党。环柱斗栖檐，连楹础跃□。月牖开通明，风帘障虚敞。瀑布淙铮鸣，水镜浸淫滉。博岸缭郛廓，修竹排筼簜。驯鸟呼友朋，游鱼忘罦网。怪石欹无名，蔫花秀而爽。万绿茁春颜，霜红振秋响。未拟三台公，试作一亭长。黄卷拟圣贤，大义发深想。体验重身心，弘深事咨访。经纶发机杼，扃钥归指掌。所以君子心，未达穷先养。君今养巳充，世纷适魍魉。愿酌水心清，谈笑浥尘壤。
和塞上曲
作者：田登
朝代：明

秋风塞马遁沙田，剑倚空同半壁天。兵卫森严春幕晓，满庭珠履客三千。边官谁复解边筹，万里关梁重国忧。惟有黄河如故国，年年常绕堑山流。
和塞上曲·其一
作者：田登
朝代：明

秋风塞马遁沙田，剑倚空同半壁天。兵卫森严春幕晓，满庭珠履客三千。
和塞上曲·其二
作者：田登
朝代：明

边官谁复解边筹，万里关梁重国忧。惟有黄河如故国，年年常绕堑山流。
和薛君采王政功德寺韵
作者：田登
朝代：明

飞锡超三昧，谈空寂万缘。祥云停祗树，法雨暗诸天。化鹤春巢翠，降龙夜咽泉。劫尘归幻梦，功德两愀然。
和虎谷王先生韵
作者：田登
朝代：明

百年公论分明日，几度人情反覆间。独有空山飞鸟倦，不因风雨解知还。
咸宁道中
作者：田登
朝代：明

南望山陂驿，山连草树幽。水云浮幻象，烟雨结春愁。花绽猩唇血，泉分燕尾流。午薰民愠解，蚕老麦花秋。
夏日午坐
作者：田登
朝代：明

午风驱暑昼庭凉，古木阴阴夏日长。兰馆雪纷千缕白，麦畴云散一川黄。夜光暗绕青藜杖，吟笔晴看古锦囊。高卧北山坚不起，莫教猿鹤怨山芳。
夜起对月
作者：田登
朝代：明

良宵耿不寐，皓魄烂华埏。夜气湛以肃，良理复其天。神鱼戢比鳞，扬鬐逝故渊。倦鸟惜翮翎，瞻巢愤翩跹。物性岂凿意，生遂悉其然。饶饶千金子，堂垂灶突烟。狎客坐羽觞，鼓吹滋华年。一朝延比邻，捐崩更播迁。执守宜中人，况复非圣贤。如有汶上召，为我谢迂愆。
天寿山
作者：田登
朝代：明

十里春山入杳冥，残碑断瓦杂苔青。江南漠北浑如此，指孝陵。不信当年石马灵。
宫词
作者：田登
朝代：明

长门花发晓莺啼，二月春光满帝畿。不信东风偏着柳，浪教风絮点人衣。
宿玉泉寺
作者：田登
朝代：明

宦海尘踪逼岁忙，霜清月冷到僧房。孤灯岑寂山更寂，一榻篆烟秋夜长。
宿香籍寺
作者：田登
朝代：明

紫翠烟消石径斜，半湾茅屋是僧家。禅心不动楚山碧，落尽萧萧松荻花。
宿香绿寺
作者：田登
朝代：明

索莫秋林烟雨中，枫岩盎盎水漴漴。衡阳雁杳寒云隔，惆怅半山霜叶红。
宿鱼山
作者：田登
朝代：明

鱼山留晚棹，寂寞坐更深。暗浪喧舟腹，寒灯映水心。颓风堕墨泪，高调忆钟琴。江树识人思，萧萧寄远吟。
寄怀俨若江右
作者：田登
朝代：明

战后山逾静，花飞戍亦空。人间无客路，天上有归鸿。芳草愁眉外，春江野哭中。相思似潮汐，日到小孤东。
少年行
作者：田登
朝代：明

晓色繁华动，微风燕子忙。万钱无下箸，百妓有专房。弦管春声细，楼台秋夜长。星沈更漏彻，犹逐梦魂香。
岳阳楼
作者：田登
朝代：明

渺渺洞庭波，君山翠拥螺。江空含月小，地剩得天多。寒色征鸿阵，秋风返棹歌。湘灵不可问，落日下烟莎。
巢林和尚
作者：田登
朝代：明

披衲投金地，谈空湛远心。生涯翻贝叶，踪迹寄巢禽。法鼓喧朝梦，昙花雨夜吟。几因观色相，物物自萧森。
巴东峡
作者：田登
朝代：明
体裁：七言绝句

晚泊孤舟春水生，远滩双棹片帆轻。消魂一觉乡心梦，卧听四山风雨声。
巴东峡中
作者：田登
朝代：明

去时冰雪深，归来桃李艳。短棹羁春愁，云深江路暗。
巴东峡行
作者：田登
朝代：明

晓泊孤舟春水生，远滩双棹布帆轻。消魂一觉乡心梦，卧听四山风雨声。
巴风
作者：田登
朝代：明

山腰盘复道，高下住人家。物色冬青树，时新谷雨茶。枫团凝远盖，泉落缀惊蛇。记得旋舟日，东风桃李花。
平定道中
作者：田登
朝代：明

十日山行今日尽，山风猎猎山云近。解道前途是坦行，一望那知山更峻。
归州峡
作者：田登
朝代：明

城堞势凌空，江流百折东。云蒸神女峡，春沁楚王宫。民屋高低见，山花寂寞红。夜深奔浪恶，风雨撼苍穹。
彭幸庵尚书致政
作者：田登
朝代：明

息驾秋风兴，閒身未老年。宦情风扫叶，心事日行天。魏阙风阴暮，秦山花鸟妍。行藏如有论，屈指道公全。
思乡
作者：田登
朝代：明

屈指光阴春复秋，乡心国思两牵愁。行云流水无情思，每到花时不上楼。
感中原
作者：田登
朝代：明

中原遥望暮云连，杀气沈沈恨满天。野老裹瘢埋战骨，佳人抆泪湿华钿。庄园烧尽馀丘土，桑柘荒残宿野烟。吏畏官军频驻劄，夜深横索里人钱。
感兴
作者：田登
朝代：明

老生纵长谈，至理良不外。人谋寓经权，天机隐成败。智者俯时艰，贤人期道泰。共持松柏操，雅与岁寒会。
慈恩寺吊古
作者：田登
朝代：明

慈恩塔畔曲江路，坐想人文盛集时。断碣秋深苔长绿，废园春老树无枝。三川禾黍王侯第，四壁龙蛇今古诗。惟有南山浑似旧，数峰青影自参差。
报国寺和张子醇同年韵
作者：田登
朝代：明

兴满禅林坐日长，漫拈吟笔写山房。草含梅雨传新绿，人醉松风话晚凉。碧篆款飞僧昼静，红尘空逐宦心忙。百年莫惜杯中物，岐路令人易断肠。
新乡道中
作者：田登
朝代：明

伏城风雨杂烟冥，野店柴关半不扃。五月地横千里赤，十年官负一袍青。帝京草木沾周泽，人海英雄泛楚萍。唾手功名今偃蹇，几因尘土鬓毛星。
春日即事
作者：田登
朝代：明

斜风细雨入林深，寄傲南窗对远岑。花放晓风红作阵，柳翻春水绿成阴。酒因地僻难成醉，天为诗豪剩赏心。梅子传黄桑柘绿，困人天气思沈沈。
春游
作者：田登
朝代：明

曲曲沿芳径，纷纷点落花。莺声随远岸，雁影落平沙。薰入游人醉，青归去鸟赊。伤春回远眺，落日暮山斜。
昭君怨
作者：田登
朝代：明

汉腊殊未暖，胡沙不苦人。毡车旌悠悠，系我昭阳颦。八岁入深宫，㳙系感君仁。一朝赐出塞，诏罢羽林军。妾去六军逸，况复天王欣。猎猎北风寒，吹我髻上尘。纥于萎白草，日夕天黄云。塞鸟间关鸣，嫣花寂寞春。造化无脆腴，寔命有邅迍。单于近款塞，无念妾身沦。
昭君怨
作者：田登
朝代：明
体裁：古风

汉腊殊未暖，胡沙不苦人。毡车旌悠悠，系我昭阳颦。八岁入深宫，涓系感君仁。一朝赐出塞，诏罢羽林军。妾去六军逸，况复天王欣。猎猎北风寒，吹我髻上尘。纥于萎白草，日夕天黄云。塞鸟间关鸣，嫣花寂寞春。造化无脆腴，寔命有邅迍。单于近款塞，无念妾身沦。
晓春
作者：田登
朝代：明

淑气催冰泮，晴光着柳丝。草青前夜雨，花发去年枝。日暖莺声呖，风酣燕影迟。子臣当道泰，寸草报春私。
晚驰应城
作者：田登
朝代：明

午发刘家隔，黄昏入应城。暮烟渔火暗，秋色野帆轻。雁阵西风夜，星缠南浦晴。远心簪冕挂，扰扰负平生。
有感
作者：田登
朝代：明

南山高嵯峨，涧水深沧漭。山高薪可炊，水深汲可养。人心咫尺间，非高亦非广。倏喜会雨云，倏嗔生魍魉。魍魉尚可祓，人心更安想。
未央饯行
作者：田登
朝代：明

汉业追千载，别筵重一游。相看成俯仰，寥落满襟秋。
杨妃春睡图
作者：田登
朝代：明

长生殿属春残后，春风乱拂宫门柳。花奴念奴竞霓裳，君王醉饮玉环酒。梨花带雨压蔷薇，云鬟不整倚罗帏。玉容恹恹点猩唇，香魂漫逐蝴蝶飞。落花飞絮总不绾，鬓欹钗亸梳半偃。蛾眉春困苦不胜，翠袖频翻拂杏脸。流莺啼破梦初回，报道君王来玉辇。君道海棠花睡熟，玉笋纤长抱凝玉。和来玉屑仙盘露，渴心奈梦含花鹿。
杨希仁起复总兵官
作者：田登
朝代：明

胡马横霜塞，彤庭诏剪颇。重颁新斧钺，迅扫旧山河。细柳将军令，天山壮士歌。龙城降处剑，休带血痕多。
杨邃庵先生致政
作者：田登
朝代：明

云物动高秋，离亭注别愁。世纷凭塞马，心迹寄江鸥。雷雨明周旦，溪山待许由。相看风浪急，独喜上扁舟。
柬光泽王召饮
作者：田登
朝代：明

霜台独夜月明时，邂逅无缘醉酒卮。遥想玉人当此夕，醉吟红烛困秋思。
次安定
作者：田登
朝代：明

星槎渺渺逐行云，骚客情悰入雁群。寒日人过天水郡，高原秋老隗嚣坟。民居土穴冬应暖，秋垦青山昼正勤。风俗淳庞犹太古，莫教全璞易深文。
次泾毕渡小憩山寺
作者：田登
朝代：明

霏霏烟雨促寒旌，野寺柴关暂息征。石洞坐苔僧补衲，沧浪伫马客湔缨。㳙㳙瀑布分空翠，寂寂归鸿唳晚晴。更上高原回首望，痴云宿雾两山平。
次泾毕渡小憩山寺
作者：田登
朝代：明
体裁：七言律诗

霏霏烟雨促寒旌，野寺柴关暂息征。石洞坐苔僧补衲，沧浪伫马客湔缨。涓涓瀑布分空翠，寂寂归鸿唳晚晴。更上高原回首望，痴云宿雾两山平。
次潜麻湾
作者：田登
朝代：明

萦纾鸟道上潜麻，白草黄云映晓霞。一节中郎还朔漠，千年柱史度流沙。雉飞东胜随秋烧，梅落西风倚暮笳。弹铗壮心期未遂，数声长啸雁行斜。
次红城
作者：田登
朝代：明

同云积雪伴寒征，遥捧纶音绝漠行。万里关梁催晓梦，残更鼓角壮秋声。刍粮起伏依山寨，兵卫森严入夜城。拭尽征袍尘土梦，夜深霜冷月华明。
残春午坐
作者：田登
朝代：明

日午尘喧息，天光入望清。飞花过鸟逐，垂柳跃鱼惊。雨尽溪声歇，云开山翠横。残春心不展，肠断数声莺。
残春即事
作者：田登
朝代：明

晚春斜日草堂暄，车马稀迟独掩门。彭泽柳遮元亮宅，东山花发谢安墩。经谈往事心惟旧，客话浮生酒在樽。独坐寒斋风雨夕，鸟啼花落又黄昏。
渔父词
作者：田登
朝代：明

长江渺渺烟波绿，罢钓渔翁船傍竹。摸鱼换酒月明归，醉倚纶竿春睡熟。
游仰天寺
作者：田登
朝代：明

上方天日近，下界水风幽。泉合千山脉，蝉空四壁秋。僧床林影黑，佛顶电光流。相对浑疑梦，浮生一过舟。
游仰天寺
作者：田登
朝代：明

梵宫金碧隐山隈，古殿深沈老碧苔。万颗珠玑岩溜下，一庭罗绮槛花开。天空霜月千山晓，秋引松风万壑哀。晓起凭栏瞻望处，彩云丹树巳成堆。
游曲江
作者：田登
朝代：明

雪霁山门出，云空塔影遥。烟花韦杜曲，踪迹汉唐朝。碑跌横蜗壳，江痕伴野烧。夕阳归路晚，明月迥春霄。
游玉泉寺
作者：田登
朝代：明

秋日玉泉寺，水喧山腹深。石泉喷白雪，岩树插青簪。幻合烟花梦，凄飞风叶吟。喧嚣共幽寂，无复解钟琴。
游西山寺再用前韵
作者：田登
朝代：明

水僻山深路转长，攀萝沿磴到僧房。危桥石抱村流急，古殿鹤巢嵓树凉。百计巧思蚕更拙，片时春梦蚁空忙。凭君莫动登楼思，故国山河易断肠。
湖上词
作者：田登
朝代：明

鸡鸣茅店曙烟高，望望乡关别思劳。梦合乍惊蝴蝶散，一江风雨撼惊涛。
灵石道中
作者：田登
朝代：明

灵石通汾水，晴春陟远山。嵓空渔欸乃，风静鸟绵蛮。官府征繇省，农家岁月閒。十年频过此，吁我鬓毛斑。
画竹
作者：田登
朝代：明

何人移化工，亭亭写修竹。高岸展阨塞，㳙流带滫洑。节撼首阳山，风吟淇水隩。冰霜岁寒深，雨露湘江逐。朝阳仪凤毛，笙镛满山谷。
画竹
作者：田登
朝代：明
体裁：古风

何人移化工，亭亭写修竹。高岸展阨塞，涓流带滫洑。节撼首阳山，风吟淇水隩。冰霜岁寒深，雨露湘江逐。朝阳仪凤毛，笙镛满山谷。
瞻华山
作者：田登
朝代：明

巨灵危峭峙金天，俯瞰群山脉脉连。东岱北恒分保障，秦皇汉武历封禅。金城秀绕三峰翠，玉井花开十丈莲。盛世褒封应有自，愿教灵异产多贤。
石上松
作者：田登
朝代：明

偃蹇石上松，年龄顷而迈。霜老青铜颜，春茁翠羽盖。巢鹤缔心盟，藤萝仰风介。去去赤红崖，朝堂梁栋？。
石上松
作者：田登
朝代：明
体裁：古风

偃蹇石上松，年龄顷而迈。霜老青铜颜，春茁翠羽盖。巢鹤缔心盟，藤萝仰风介。去去赤红崖，朝堂梁栋�。
秋夜纳凉
作者：田登
朝代：明

暑退蝉鸣秋气清，傍檐枯坐旅愁并。香沈夜榻疏灯暗，云捲晴空孤月明。覆载敢忘犬马报，江山终结鹭鸥盟。天涯此日还为客，后夜清光何虚盈。
秋日赴友人饮
作者：田登
朝代：明

临轩高宴雨初收，一叶梧桐万境秋。鸟带夕阳归草树，雁拖寒色下沧洲。诗赓琼玖人依竹，酒泛歌钟风满楼。玉宇高寒心更切，江湖廊庙总关愁。
约胡重器王子章陈大用三僚长游城北寺
作者：田登
朝代：明

镳联晓色入空林，殿阁森沈草树阴。云壑老禅归昼寂，石林高鸟自春吟。幡幢渺渺尘寰隔，风雨萧萧法相深。片日浮生真幻梦，浑忘身世有华簪。
织锦回文图
作者：田登
朝代：明

玉关人远戍烟迷，别思惊心寄锦题。合浦月明珠蚌泪，洛阳春晓绮莺啼。书凭白雁牵愁迥，梦绕黄云入塞低。独喜孟光偕老约，百年鼓瑟赋荆藜。
经纶行送沈方伯之云南
作者：田登
朝代：明

仙舟款棹湘江濆，中有真人衍经纶。缕分类比坐机杼，舜裳殷冔周郁文。彀中叶叶广紏络，桑麻布屦及玄纁。更凭馀绪系诸蛮，坐使毡毳仰圣君。
美人寓意
作者：田登
朝代：明

玉人春望隐蒹葭，金凤簪云鬓绾霞。薄暮倚栏横翠袖，东风吹雨惜残花。
自叙
作者：田登
朝代：明

人事殊好乖，造化亦忌全。偶尔适京邑，网罗三十年。一朝掷簪绂，罦鱼归故渊。桑麻足织纴，糜黍聊粥饘。南山俨在望，幽然悟太玄。日夕抱倦归，儿女罗灯前。我观星河灵，我梦神虑坚。寤言一室清，性命复其天。人生苦不再，康遂亦幸然。
芳兰行
作者：田登
朝代：明

猗彼芳兰菁，朝发水中沚。郁郁扬素芳，被渐无终巳。藻丽星日光，驿达风雨驶。馀英并流澌，灌汲泽千里。苞芬群蘖修，独秀森复岿。龙箨良未珍，凤萋讵能倚。春吹起幽沈，国香泛簠簋。
获嘉道中
作者：田登
朝代：明

山城雨过青山晓，杨柳池塘风线袅。帝城北望苦无多，漠漠烟云丹凤渺。
蒲圻道中
作者：田登
朝代：明

湘江风露引征车，入岫穿林玩物华。山水禁宽无贡赋，翠微烟密有人家。雨舂春稻黄云熟，日照飞泉白练赊。何处一声樵牧笛，飞飞落尽野棠花。
蒲圻道中
作者：田登
朝代：明

积雨湘江暗，林深云满蓑。苍山奔夜涧，老树引春萝。白雪纷鸥鹭，青钱点芰荷。客心归未遂，肠断楚山莎。
读廖运同诗有感因以美之
作者：田登
朝代：明

五月寻春春已空，海榴花放醉薰风。晓来雾捲云鬟绿，一簇香罗万点红。天空霜冷塞云黄，雁阵惊寒字两行。几度参差无觅处，海天愁思正茫茫。
读廖运同诗有感因以美之·其一
作者：田登
朝代：明

五月寻春春已空，海榴花放醉薰风。晓来雾捲云鬟绿，一簇香罗万点红。
读廖运同诗有感因以美之·其二
作者：田登
朝代：明

天空霜冷塞云黄，雁阵惊寒字两行。几度参差无觅处，海天愁思正茫茫。
边夜
作者：田登
朝代：明

红尘无日憩奔忙，万里河梁客思长。鬼哭空濠秦将士，碑沈衰草汉文章。民谙风土遵王度，天简河山壮帝疆。吟罢晚钟清夜永，疏林月影浸寒霜。
过隐者庄
作者：田登
朝代：明

幽轩停白昼，心古万缘轻。春壑花争放，澄潭浪不生。云山当近户，风雨望高城。归去渊明社，欣欣木正荣。
远安山行
作者：田登
朝代：明

枫林啼鸟杂村舂，晓色征鞍寄远踪。不尽溪声寒水碧，四山霜叶幻秋容。
远安山行
作者：田登
朝代：明

荆门复西下，山僻水声幽。民屋云中结，泉声石上流。农桑春不扰，鸡犬夜忘忧。却忆观风日，庚辰岁暮秋。
述怀
作者：田登
朝代：明

萧萧鸣秋林，皎皎流天汉。啾啾蛩音哀，荧荧烛光灿。绵蔓抱所思，忧耿夜将旦。我寒非无衣，我饥非无粲。惟彼宇宙间，饥寒何瀰漫。谁捐箧中藏，不息常滋灌。缅言不可得，寥寥坐长叹。
送客
作者：田登
朝代：明

时事历多艰，愁心千万结。把袂对斜阳，相看不忍别。
送潘雪帆祝发天寿山
作者：田登
朝代：明

自悔披缁晚，低回别母难。独寻天寿路，莫上寝园看。禾黍春山遍，牛羊夕照宽。劫灰飞不到，只有化城安。行拈方竹杖，爱尔不匆忙。涧路微风动，松花一笠香。到山魂梦稳，持钵水云长。凄绝乌啼夜，沈吟辇路傍。
送潘雪帆祝发天寿山·其一
作者：田登
朝代：明

自悔披缁晚，低回别母难。独寻天寿路，莫上寝园看。禾黍春山遍，牛羊夕照宽。劫灰飞不到，只有化城安。
送潘雪帆祝发天寿山·其二
作者：田登
朝代：明

行拈方竹杖，爱尔不匆忙。涧路微风动，松花一笠香。到山魂梦稳，持钵水云长。凄绝乌啼夜，沈吟辇路傍。
郊居
作者：田登
朝代：明

晴宇肃秋容，林坰敛绮缬。横砥激迅湍，回鹭沓轻雪。密茙凝坐痕，远岑当垣缺。蔂蔂悬朱实，飘飘醉丹蘖。骇瞩化理驶，寄傲尘纷绝。广庭敞中央，款我素心杰。盘餐剪园蔬，倒饮壶觞竭。烂石歌漫霄，采薇抱孤节。钦法君子行，贞固丈人烈。遐飙越块壤，挹清避污蔑。愿结岁寒盟，邂逅成真说。
陈伯行远谪
作者：田登
朝代：明

西风落叶满秋林，酒尽骊驹别思深。君遇故人如有问，谓予犹抱昔年心。
青溪有感
作者：田登
朝代：明
体裁：七言绝句

禅房清碧枕惊涛，秋尽天空万木号。吟罢晚钟归鸟寂，一轮明月四山高。
黄陵庙和宋欧阳韵
作者：田登
朝代：明

晓泊夷陵舟，停桡问楚俗。叉牙石露锋，葱苍岩放木。棹歌渔唱隔江闻，江岭嵯峨庙有神。草遮回磴峰回路，过者乞灵自来去。忆昔佐禹立神功，世代相传碑有故。高峰俯瞰儿孙嶂，举头惟有天在上。一水奔雷绿绕春，两山刺天青入望。巅崖遗迹似全牛，世牛不全空令愁。登高长啸暮山隐，风雨潇潇江上舟。
黄鹤楼
作者：田登
朝代：明

飞阁枕江皋，仙人跨海鳌。潮回留岸阔，云去见天高。春色看晴树，秋风鼓夜涛。登临开远眺，长啸五陵豪。
龙潭行为恽公子作
作者：田登
朝代：明

禹门空阔春云结，三山孤起天门裂。悬河中倾惊浪奔，蜿蜒阚吼雷霆掣。蛟龙鳞角久峥嵘，飞出苍溟解凡绁。好从霖雨惠苍生，长啸清风商旱绝。
吴山
作者：田立家
朝代：明
体裁：七言律诗

巍峨神岳镇西都，汉畤秦封此奥区。鳌戴五峰连地轴，龙湫百道落天吴。村翁报事春秋肃，圣代明禋礼数殊。我亦升中乞昭贶，四维千载巩皇图。
秀野轩诗·其一
作者：田耕
朝代：明

门掩雨余苔，时因看竹开。客闲棋响罢，犬吠履声来。云冷埋琴荐，花繁近酒杯。高情与幽思，只是觅诗材。
塞下曲
作者：田艺蘅
朝代：明

黑风卷沙平太行，辕门列戟飞秋霜。敲冰饮马万蹄裂，旄头白日寒无光。胡笳叫屈角声死，短兵战过交河水。不恤身为塞下磷，孤光还照长城里。
夜投禅院
作者：田艺蘅
朝代：明

暝暝溪路转，初月隐林间。孤灯在深竹，清流影前山。倚树露欲滴，扣门僧正闲。宿好雅相得，明发何能还。
山中
作者：田艺蘅
朝代：明

避俗非遗世，无材合背时。独居如我僻，幽事与心宜。暮雨喧茶臼，秋山落研池。临风闻伐木，犹自动遐思。
戎政府
作者：田艺蘅
朝代：明

大将新开戎政府，门外列校如狼虎。团营十二坐指挥，此生焉能与哙伍。咸宁旗偃虏骑来，咸宁旗出虏骑回。九庙震惊本兵死，帐中歌舞方行杯。宠锡如山印如斗，君恩愈深臣愈负。兔窟深藏屠酤儿，驼帏屡纳单于妇。平头奴子腰尽黄，不独秦宫花底狂。内家珠玉耀权室，锦衣目侧旋中伤。猿鸡飞去痈疽溃，曾公夏公来作祟。西湖一庄不忍捐，带砺山河片言坠。劈棺僇尸枭九边，娇妻稚子藁街悬。誓书未及传三叶，血食宁知绝九渊。郿坞空为万年计，落花满地朱门闭。鸡鸣狗吠散如烟，宠姬给配功臣第。就里尤夸俞七儿，新人重事尚娇痴。闹装宝束今何许，玉带曾劳柘柳枝。
月夜即席示座客
作者：田艺蘅
朝代：明

云散江城玉漏遥，月华浮动可怜宵。停歌不饮君何待，试问当年李玉箫。
游三茅山访郑炼师
作者：田艺蘅
朝代：明

小隐居城市，悠然寄一丘。青山同入定，黄叶自悲秋。湖影摇晴榻，钟声度暝楼。丹砂何日就，期尔在玄洲。
西湖题小桃王氏别馆
作者：田艺蘅
朝代：明

柳外朱楼绚彩霞，阿谁湖上浣春纱。留人燕子初命子，映面桃花恰始花。轻薄未应来邺下，呢喃多是怨王家。东风频驻青骢马，无那桥西酒旆斜。
钱塘门
作者：田艺蘅
朝代：明

雒阳曾闻北邙道，浙江今见钱塘门。
朝朝五鼓灵狖发，苦雨悲风愁断魂。
西湖山中白杨树，今人古人几丘土。
撅人白骨筑新坟，何遽今人不成古。
世人有死亦有生，依然冠盖满杭城。
妖童艳妾不可保，何况槐第连蒿茔。
湖上笙歌引纨穀，一半欢娱一半哭。
狐狸衔出夜台衣，乌鸦乱攫春盘肉。
丈夫处世求乐多，有身耐埋金叵罗。
雷霆不使人醉耳，忍听城门《薤露》歌。
钱塘门
作者：田艺蘅
朝代：明

雒阳曾闻北邙道，浙江今见钱塘门。朝朝五鼓灵狖发，苦雨悲风愁断魂。西湖山中白杨树，今人古人几丘土。撅人白骨筑新坟，何遽今人不成古。世人有死亦有生，依然冠盖满杭城。妖童艳妾不可保，何况槐第连蒿茔。湖上笙歌引纨谷，一半欢娱一半哭。狐狸衔出夜台衣，乌鸦乱攫春盘肉。丈夫处世求乐多，有身耐埋金叵罗。雷霆不使人醉耳，忍听城门《薤露》歌。
雨中感怀寄诸故人
作者：田艺蘅
朝代：明

三十年来尚转蓬，学书学剑两无功。数椽茅屋寒江上，一树梅花细雨中。闻雁忽惊时序晚，对山不觉酒船空。高阳旧侣能相念，冰底双鱼尺素通。
仙丘
作者：田荆
朝代：明
体裁：七言律诗

从来古事说仙丘，访尽田家数白头。世系不知唐汉宋，爵名未审帝王侯。功劳已向村头灭，形迹空馀冢畔留。几度寒鸦栖古木，一番风雨一番愁。
寄玉溪舅
作者：田顼
朝代：明

廉水扶桑北，石城勾漏西。吏情甘散地，春色在扶藜。榔叶斜侵屋，江鱼逆上溪。飘飘犯蛮府，泪应暮猿啼。
答傅木虚卜居西湖
作者：田顼
朝代：明

荇藻绿不歇，芳湖秋可怜。天低四野树，日落万山烟。朗月虚苓榻，疏花明钓船。时闻有过翼，遥寄卜居篇。
闻道
作者：田顼
朝代：明

闻道迷阳寇，东屯信不虚。风云随战伐，天地日丘墟。列峒分旗鼓，行营沓羽书。哀哀荷殳者，汝业本樵渔。
伤春
作者：申从濩
朝代：明
体裁：古风

茶瓯饮罢睡初轻，隔屋闻吹紫玉笙。燕子不来莺又去，满庭红雨落无声。
三月十一日宿天宁寺
作者：申佳允
朝代：明

妙香疏磬宕新烟，花雨霏微一澹然。餐素相人犹相马，泪馀忧国更忧天。村帘寒食悬千里，竹院浮生悟小年。鸟静孤云衔塔影，青岚窈窕夕阳还。
上范质公先生
作者：申佳允
朝代：明

玉尺金绳哲匠能，岿然吾道炤渊凝。风高奋击江河楫，天霁孤悬日月灯。吏部文章垂斗极，老成风节峙冈陵。东山勉为苍生起，白社青鞋又岂应。南国苍烟澹隐林，蒲轮光罨五云深。星辰清切凌霄汉，鱼鸟霏微问陆沉。九庙有灵馀硕果，五湖无兴寄骚吟。图书寂寞司空署，秋静云涵如水心。倚伏飞潜愿力能，雍雍凤鸟九霄层。孤臣折槛原无党，众正弹冠赖有朋。廊庙此时瞻北斗，秦淮久已挂秋罾。萧萧忧国霜花老，莫向寒烟忆笠僧。烽火西京铁骑秋，莼鲈何事赋三休。云霄重曳尚书履，烟雨能容钓客裘。醒梦当年怜塞马，勋华随地泛江鸥。明光虚左盐梅席，八座春风遍百州。
上范质公先生·其一
作者：申佳允
朝代：明

玉尺金绳哲匠能，岿然吾道炤渊凝。风高奋击江河楫，天霁孤悬日月灯。吏部文章垂斗极，老成风节峙冈陵。东山勉为苍生起，白社青鞋又岂应。
上范质公先生·其三
作者：申佳允
朝代：明

倚伏飞潜愿力能，雍雍凤鸟九霄层。孤臣折槛原无党，众正弹冠赖有朋。廊庙此时瞻北斗，秦淮久已挂秋罾。萧萧忧国霜花老，莫向寒烟忆笠僧。
上范质公先生·其二
作者：申佳允
朝代：明

南国苍烟澹隐林，蒲轮光罨五云深。星辰清切凌霄汉，鱼鸟霏微问陆沉。九庙有灵馀硕果，五湖无兴寄骚吟。图书寂寞司空署，秋静云涵如水心。
上范质公先生·其四
作者：申佳允
朝代：明

烽火西京铁骑秋，莼鲈何事赋三休。云霄重曳尚书履，烟雨能容钓客裘。醒梦当年怜塞马，勋华随地泛江鸥。明光虚左盐梅席，八座春风遍百州。
且隐斋
作者：申佳允
朝代：明

不必山林卧，空斋白日幽。苔溟晴亦雨，云冷夏疑秋。香篆沉金鸭，湘帘下玉钩。此中多隐意，抱膝思悠悠。
临淮道中
作者：申佳允
朝代：明

驱车巉石路，日暮倦高翰。山郁衔青霭，星微澹野澜。敲诗灯焰逼，拂剑旅魂安。名胜乾坤在，霜风木榻寒。
之任
作者：申佳允
朝代：明

问渡大河口，离舟即下车。登楼城树迥，扫榻梦思赊。暂乞趋迎假，閒排朔望衙。予怀忽渺渺，滏水天之涯。
九日过滁囧卿洧盘先生招饮阳明先生祠
作者：申佳允
朝代：明

东篱何处酒，此日恰登山。双屐涛烟湿，孤筇柿叶斑。逐臣天地阔，胜会壑云閒。学道他年事，萧骚澹客颜。
于蕃侄备兵颖上过仪信宿
作者：申佳允
朝代：明

丝纶新下五云间，剑佩翩翩侍从班。屐踏衙斋惊齿折，铙歌吹送八公山。
人日
作者：申佳允
朝代：明

墙阴寂寂荡春澌，茗椀绳床伏枕宜。冻壁霏微梅树绽，拂天历落雪花垂。今年相忆风烟老，到处遥惊角鼓移。烽火但能边外远，东山好办草堂资。
人日
作者：申佳允
朝代：明
体裁：七言律诗

墙阴寂寂荡春澌，茗碗绳床伏枕宜。冻壁霏微梅树绽，拂天历落雪花垂。今年相忆风烟老，到处遥惊角鼓移。烽火但能边外远，东山好办草堂资。
传胪日马上口占
作者：申佳允
朝代：明

马逐香尘走帝邦，雪霜十载破萤窗。沙堤揽辔频回想，敢竞看花汎曲江。
余侍御随车雨
作者：申佳允
朝代：明

骢马南行豸绣香，如焚天气忽生凉。随车喜洒平原雨，驱魃惊回御史霜。灵贶有权何杲日，麦秋无恙即甘棠。商霖遍慰瞻霓处，岂独流膏在滏阳。
偶怀
作者：申佳允
朝代：明

秋风一棹浚城湾，斗大孤村此抱关。病却风尘聊浊酒，倦登斋阁即青山。麦秋无恙花封寂，诗社多缘韵事閒。渺渺予怀天际阔，藕花十里梦中还。
元夕雨雪戏占
作者：申佳允
朝代：明

自从年里看春后，日盼元宵恣笑游。到得试灯忙栉沐，风吹雪片打帘钩。元夕燃灯阴亦暖，红裙谁耐坐深闺。只因笙管吹心去，新著春鞋不怕泥。灯花影里如云乱，笑语喁喁怕失群。冶兴未阑鸡早唱，床头盼杀醉郎君。烟火光残人渐少，归家箫鼓梦中闻。明朝收起新花钿，只到清明始上坟。
元夕雨雪戏占·其一
作者：申佳允
朝代：明

自从年里看春后，日盼元宵恣笑游。到得试灯忙栉沐，风吹雪片打帘钩。
元夕雨雪戏占·其三
作者：申佳允
朝代：明

灯花影里如云乱，笑语喁喁怕失群。冶兴未阑鸡早唱，床头盼杀醉郎君。
元夕雨雪戏占·其二
作者：申佳允
朝代：明

元夕燃灯阴亦暖，红裙谁耐坐深闺。只因笙管吹心去，新著春鞋不怕泥。
元夕雨雪戏占·其四
作者：申佳允
朝代：明

烟火光残人渐少，归家箫鼓梦中闻。明朝收起新花钿，只到清明始上坟。
元夜口占
作者：申佳允
朝代：明

惊魂无夜不飞摇，才歇芦笳便管箫。醉里凄然双泪下，岂知今日有元宵。
元宵夜酌
作者：申佳允
朝代：明

箫鼓花城处处声，衙斋命酒牍尘清。踏歌断续屏音乱，烛焰参差火树明。香入诗脾梅问约，寒侵韵骨雪寻盟。春风淡宕弦笙沸，卧理閒舒乐只情。
元宵风雨寄怀小有
作者：申佳允
朝代：明

冷落春城澹似秋，萧萧良夜阻狂游。风吹灯火云何黯，雨乱笙歌月亦愁。独坐有怀烧烛尽，相思无梦到床头。应知白也偎红翠，醉倚朱栏十二楼。阴阴火树满天秋，风雨谁堪秉烛游。笑我孤吟偏不韵，怜君独醉更多愁。三生意气何青眼，一夜相思几白头。愿得来春灯市里，长安同上酒家楼。
元宵风雨寄怀小有·其一
作者：申佳允
朝代：明

冷落春城澹似秋，萧萧良夜阻狂游。风吹灯火云何黯，雨乱笙歌月亦愁。独坐有怀烧烛尽，相思无梦到床头。应知白也偎红翠，醉倚朱栏十二楼。
元宵风雨寄怀小有·其二
作者：申佳允
朝代：明

阴阴火树满天秋，风雨谁堪秉烛游。笑我孤吟偏不韵，怜君独醉更多愁。三生意气何青眼，一夜相思几白头。愿得来春灯市里，长安同上酒家楼。
元宵风雪独酌
作者：申佳允
朝代：明

暮云含月影，灯映雪楼明。梅冻寒香散，帘疏冷气生。烟花迷火市，笙鼓乱春城。半榻偎炉坐，陶然酌巨觥。
冉子祠
作者：申佳允
朝代：明

烟火寥寥瓜井村，秋风落日伯牛坟。岿然老树碑阴矗，岚影波光拂垄云。仰止斯人名不腐，科悬德行书悬谱。平原宾客气如虹，沙草榛芜何处土。半世车尘历落中，九京赢得郓侯封。一抔伏腊惊樵牧，灵雨春滋卉木秾。传浴温泉事恍忽，石青篆碧探残碣。闻风兴起古今情，何问衣冠何问骨。
刘仪部士琏
作者：申佳允
朝代：明

汤汤辽水阔，之子扬清芬。骏骨黄金重，天衢浩鸿文。飘然眇华要，肝肠澹雪雯。胸揽梁园秀，笔空蓟塞尘。抱志在静远，世味何氤氲。素心夙相炤，梦寐若为群。
初度
作者：申佳允
朝代：明

蚤朝鸡唱曙钟寒，双阙浮云傍鹖冠。时逼暮春犹雨雪，人逢初度又长安。头颅渐老行藏拙，面目堪憎岁月阑。戏綵袛悬游子梦，青青滏水问檀栾。
南雍七子诗
作者：申佳允
朝代：明

淮南春翠蔼，幽谷何窈窕。文章焕国华，风雅矜清妙。花砖拂瑞烟，梧掖红庭燎。摇笔扫欃枪，请剑撼苍峤。错落风雷泣，震荡山鬼啸。敌气骄秋尘，神龙轶险突。环玦循无端，瑚琏重清庙。南国有佳人，北极遥瞻眺。
即事
作者：申佳允
朝代：明

世事今寥阔，春风且客杯。天高云澹宕，客静鸟徘徊。海国烽烟剧，西山翠色开。悠悠薄宦意，倚徙荡尘埃。峥嵘双阙迥，缥缈宦情微。扫榻春深巷，扶筇日掩扉。江湖犹汗漫，琴酒亦清徽。往事看炎雪，浮云澹客衣。名岂山公著，疏狂曼倩同。塞云怜失马，鸟羽悟伤弓。万事春烟外，孤亭细雨中。病看山远近，倚槛慰飘蓬。赤羽孤城合，黄尘野兽悲。乾坤何觱栗，风日自逶迤。官冷禽鱼狎，庭閒草树滋。天涯悬客梦，渺渺浊漳湄。
即事·其一
作者：申佳允
朝代：明

世事今寥阔，春风且客杯。天高云澹宕，客静鸟徘徊。海国烽烟剧，西山翠色开。悠悠薄宦意，倚徙荡尘埃。
即事·其三
作者：申佳允
朝代：明

名岂山公著，疏狂曼倩同。塞云怜失马，鸟羽悟伤弓。万事春烟外，孤亭细雨中。病看山远近，倚槛慰飘蓬。
即事·其二
作者：申佳允
朝代：明

峥嵘双阙迥，缥缈宦情微。扫榻春深巷，扶筇日掩扉。江湖犹汗漫，琴酒亦清徽。往事看炎雪，浮云澹客衣。
即事·其四
作者：申佳允
朝代：明

赤羽孤城合，黄尘野兽悲。乾坤何觱栗，风日自逶迤。官冷禽鱼狎，庭閒草树滋。天涯悬客梦，渺渺浊漳湄。
古意
作者：申佳允
朝代：明

纤纤弄玉盆，月挂垂杨树。盆中影似郎，几回捉不住。郎去几时还，抛奴情忒寡。咒郎鹦鹉嗔，频叫哥哥打。
古意·其一
作者：申佳允
朝代：明

纤纤弄玉盆，月挂垂杨树。盆中影似郎，几回捉不住。
古意·其二
作者：申佳允
朝代：明

郎去几时还，抛奴情忒寡。咒郎鹦鹉嗔，频叫哥哥打。
吊刘烈妇
作者：申佳允
朝代：明

卫国有烈女，高风俗可维。形骸委土木，巾帼傲须眉。冰雪霏烟树，松筠覆野碑。三年官愧我，为补柏舟诗。
同熊辉玉苏石公渡河感赋
作者：申佳允
朝代：明

檄传东海又横戈，浩浩洪流感慨多。我辈为情原似水，此心不共有如河。悬旌一扫欃枪气，击剑争闻欸乃歌。无恙布帆春色老，扁舟酾酒问重过。
咏汝南先祖姑太宜人
作者：申佳允
朝代：明

月旦高悬画荻堂，神从地下欲相将。婺星久照宜人传，皎日长垂太史章。有子能存千载祀，此身不死百年康。于公驷马临祠宇，彤管香留郁秀芳。
哭贾襄一
作者：申佳允
朝代：明

三载惭无赫赫名，去时赢得士民情。相思一夜并州梦，月色秋声满故城。
哭郑蕙圃八首
作者：申佳允
朝代：明

怜君方壮岁，一病果难支。仁者何无寿，天乎讵有知。共欣初展骥，岂料遽骑箕。言笑依然在，凄风搅梦思。白玉楼为记，翩然去不辞。六旬应念父，七岁忍抛儿。黄卷生前事，青衫死后遗。幽明从此隔，渺渺竟安之。功名同颉颃，意气许千秋。愧我贫如洗，怜君病不瘳。歌残流水调，影散碧云楼。吾党今寥落，交情何处投。百年俱幻影，修短问谁逃。吾社无牛耳，君家失凤毛。雄心三十折，苦志半生劳。知己频挥泪，宁堪续楚骚。共恨哲人逝，千秋事业虚。萧疏空院竹，冷落满床书。梦断池塘草，魂依广柳车。黄昏风雨夜，独坐几欷歔。天上庚星暗，脩文夺隽才。荆花欣共茂，蕙草恨先摧。剑掩流虹色，珠埋长夜台。临风歌薤露，瑟瑟助馀哀。谶应龙蛇梦，年来失郑玄。遗琴悲响绝，剩笔羡如椽。易箦应怜尔，抚膺叩彼天。图书收入箧，不上孝廉船。三年才际泰，一旦又遭屯。长恨遗妻妾，孔怀赖弟昆。有铭聊纪迹，无赋可招魂。不信英雄泪，灵衾试验痕。
哭郑蕙圃八首·其一
作者：申佳允
朝代：明

怜君方壮岁，一病果难支。仁者何无寿，天乎讵有知。共欣初展骥，岂料遽骑箕。言笑依然在，凄风搅梦思。
哭郑蕙圃八首其七
作者：申佳允
朝代：明
体裁：五言律诗

谶应龙蛇梦，年来失郑玄。遗琴悲响绝，剩笔羡如椽。易箦应怜尔，抚膺叩彼天。图书收入箧，不上孝廉船。
哭郑蕙圃八首其三
作者：申佳允
朝代：明
体裁：五言律诗

功名同颉颃，意气许千秋。愧我贫如洗，怜君病不瘳。歌残流水调，影散碧云楼。吾党今寥落，交情何处投。
哭郑蕙圃八首其二
作者：申佳允
朝代：明
体裁：五言律诗

白玉楼为记，翩然去不辞。六旬应念父，七岁忍抛儿。黄卷生前事，青衫死后遗。幽明从此隔，渺渺竟安之。
哭郑蕙圃八首其五
作者：申佳允
朝代：明
体裁：五言律诗

共恨哲人逝，千秋事业虚。萧疏空院竹，冷落满床书。梦断池塘草，魂依广柳车。黄昏风雨夜，独坐几欷歔。